Els influencers com a models de llideratge empresarial | Organigrama\nEls influencers com a models de lideratge empresarial\n23/07/2019 | Notícies\nTots hem sentit a parlar de concepte d’influencer, definit, des del punt de vista del màrqueting, com aquelles persones amb una gran capacitat i habilitat per influenciar en l’entorn en què es mouen i que, per tant, generen opinions i comentaris que fins i tot poden fer canviar comportaments i hàbits de la resta d’usuaris.\nAvui hi ha influencers en la majoria d’àmbits, però els que surten més sovint als mitjans són els que tenen a veure amb el món del comerç electrònic, la moda o les celebrities. Hi ha marques comercials que lluiten aferrissadament (i a cop de talonari) per aconseguir que alguns influencers confiïn en elles, la qual cosa demostra que el paper que han adquirit aquestes figures, sempre molt actives en les xarxes socials, és francament rellevant. Les marques contracten aquests professionals perquè entenen que cal fer-ho – sí o sí – dins de la seva estratègia de màrqueting.\nEl gran poder de l’influencer líder a l’empresa\nPerò avui volem fixar-nos en un tipus d’influencer diferent: el que podem trobar dins d’una empresa, fent moltes altres funcions, però exercint alhora d’influenciador i, conseqüentment, convertint-se en líder d’un (o de diversos grups) i en un autèntic ambaixador de la marca o companyia. Potser no tenen l’etiqueta de “líder”, però, sens dubte, ho són: es tracta d’un nou model de lideratge, el qual s’ha estat analitzant des de les noves perspectives 2.0 dels recursos humans.\nUn treballador d’una empresa que tingui una activitat constant a les xarxes socials (on parli del seu dia a dia, comenti temes professionals, esmenti constantment l’empresa, expliqui històries de l’equip on treballa, etc.) pot arribar a ser un autèntic influencer de l’organització, un líder del grup, un ambaixador de la marca, un creador d’opinions. Quant més companys i companyes el segueixin, més poder tindrà. Quan més poder tingui, més credibilitat guanyarà. Quant més parli de l’empresa, de la feina, del seu dia a dia, més alerta haurem d’estar.\nCom hem d'actuar davant d'aquests nous models de lideratge empresarial?\nDe vegades l’error que es comet a les empreses és, precisament, no saber detectar els influencers ni prendre prou consciència del poder d’alguns empleats a les xarxes socials.\nEl més important és tenir molt clar que, quan constatem la presència d’un influencer dins de l’equip, cal estar molt alerta de la seva activitat. De vegades, l’aparició d’un influencer ens pot beneficiar i en aquest cas hem de promoure corporativament la seva activitat. Fins i tot ens pot ajudar a reconduir certs temes o ens pot donar suport en algunes estratègies empresarials. Però l’influencer també ens pot perjudicar, sobretot si la relació empresa-treballador passa per un mal moment o té algun punt de fractura. En aquest moment, tenir eines per conèixer quina és la seva activitat a la xarxa és absolutament necessari. Perquè de vegades les xarxes donen veu – i molt de ressò – a temes que hauríem pogut controlar i resoldre internament, evitant, doncs, un “eco” innecessari.\nPer últim, volíem recordar-vos que som especialistes en donar solucions en l'àmbit dels Recursos Humans. Per això, si no sabeu com gestionar els vostres equips de treball o teniu qualsevol consulta en relació a tot allò que envolta els recursos humans de la vostra empresa, no dubteu en contactar amb nosaltres. També podeu consultar l'àmplia oferta de serveis en Recursos Humans que ofereix Organigrama a la nostra pàgina web.\nNous cursos empresarials: Tardor 2021\nDes del departament de formació del Grup Organigrama ja tenim a punt tota la programació de cursos empresarials per...\nCom parlar en públic en entorns virtuals?\nDes del departament de formació del Grup Organigrama, ja hem començat a preparar la nova programació de curso...\nAtenció al client en temps de Covid-19\nL'atenció al client és una de les parts més importants de qualsevol negoci, ja que, encara que no es disp...


GENER 2012 - PALAMÓS I VALL.LLOBREGA SIGNEN AMB EL CONSELL EL CONVENI DE TRASPÀS DE COMPETÈNCIES DEL SERVEI BÀSIC D’ATENCIÓ SOCIAL PRIMÀRIA NOTICIES - Consell Comarcal Baix Empordà\nInici - NOTICIES - GENER 2012 - PALAMÓS I VALL.LLOBREGA SIGNEN...\nGENER 2012 - PALAMÓS I VALL.LLOBREGA SIGNEN AMB EL CONSELL EL CONVENI DE TRASPÀS DE COMPETÈNCIES DEL SERVEI BÀSIC D’ATENCIÓ SOCIAL PRIMÀRIA\nDivendres dia 13 es va signar a Palamós el conveni pel qual els ajuntaments de Palamós i Vall-llobrega traspassen al Consell Comarcal del Baix Empordà les competències pròpies dels serveis socials bàsics d’atenció social primària.\nL’acte es va portar a terme a l’Ajuntament de Palamós. Van signar el conveni, Joan Català, president del Consell Comarcal del Baix Empordà, Teresa Ferrer, alcaldessa de Palamós i Rufino Guirado alcalde de Vall-llobrega. Des de l’any 1993, el Consell Comarcal del Baix Empordà i l’Ajuntament de Palamós, han signat diversos convenis de cooperació interadministrativa per a la gestió i coordinació dels serveis bàsics d’atenció social primària del municipi.\nAquest any s’hi incorpora Vall-llobrega. Amb aquest acord, i atesa la manca d’aquest tipus de servei al municipi, els usuaris d’atenció social primària seran atesos a les dependències dels serveis socials de Palamós.\nPer a poder garantir l’atenció, tant dels usuaris de Palamós com els de Vall-llobrega, el servei compta amb un total d’onze professionals: quatre diplomades en treball social, dues educadores socials, una auxiliar administrativa i quatre treballadores familiars.


M’encanta ser mare, filla i neta\nActualitzada 07/03/2018 a les 21:09\nM’encanta sentir, riure, meditar, parlar, llegir, estudiar, passejar, nedar, esquiar, escoltar, amar, discutir, cuinar, escriure, ballar i fins i tot conduir. M’agrada cuidar i deixar-me cuidar. Ser intensa i a la vegada feble. Ser forta i sensible. Gaudeixo d’allò quotidià i dels moments especials, de la natura, de la neu i del sol, dels dies plujosos i sobretot de les confidències mútues amb la Pi. Em sento bé posant-me uns talons i millor quan me’ls trec.\nDe fet, m’importa poc el que pensen si camino sense sabates per la gespa i soc capaç de defensar el que opino sense por. Ser dona és ser forta però també temorosa de vegades.\nM’encanta ser mare, amiga, filla i neta.\nM’enamoren els petits detalls, una abraçada, les olors, una espelma o el somriure dels meus fills, però sempre penso que encara em queda molt futur per conèixer, per gaudir i per estimar.\nÉs increïble poder emocionar-se mirant les estrelles, i intentar endevinar el nom de les constel·lacions.\nM’agraden tantes coses de la meva vida com a dona, que al darrere i minúscules queden les coses que no m’agraden. Em nego a pensar avui en els greuges comparatius existents entre homes i dones, i en els estereotips masclistes, que, lluny de desaparèixer, cada vegada estan més vigents, sobretot entre els joves.\nSer dona és molt i val la pena. Cal recordar-ho cada dia, cada minut, cada segon i sempre amb un somriure, amb un sentiment de felicitat. Aquí comença la feina del canvi, des de dins de nosaltres mateixes, valorant-nos tal com som, perquè som aquí i som genials.\nTanmateix, no vull que ningú s’ofengui. En cap cas penso que ser dona és millor que ser home, sinó que simplement afirmo que gaudeixo i que m’encanta ser dona, amb els meus defectes, circumstàncies, condicions i, fins i tot, amb tots els meus errors, i perquè si tanco els ulls soc capaç d’escoltar fins i tot el silenci.


[Anime de Temporada] Vinland Saga - Tadaima: anime en català, manga, el Japó i més!\n16 jul. 2019, 13:52\nObra: Vinland Saga (ヴィンランド・サガ)\nGènere: Action, Adventure, Historical, Drama, Seinen\nData: 8/7/2019 - ?\nEstudi d'animació: Wit Studio\nDes de fa mil anys, els víkings van ser reputats i famosos com les famílies més fortes amb set de violència. Thorfinn, fill d'un dels grans guerrers dels víkings, passa la seva infància en un camp de batalla, millorant les seves habilitats durant la seva aventura Text amagat.\nde redimir la seva venjança més desitjada després que el seu pare fos assassinat.\nDesprés de 3 episodis llançats de cop, haig de dir que m'està agradant com s'està desenvolupant. Tot comença pel principi, com si fos un flashback i tot i portar ja 3 episodis, s'ho prenen amb calma per fer-ho tot bé sense pressa i cuidant els detalls. L'autèntica aventura del protagonista encara no ha començat però ja comença a fer olor de hype. M'agrada que vagi a aquest ritme però també es fa més dur aguantar entre episodis. Té pinta que serà una gran sèrie, en tots els sentits. A veure si falta gaire per començar a veure al protagonista en acció. I pel següent episodi encara falten quasi dues setmanes més. >.>\n29 jul. 2019, 01:02\nVaig veure'n els primers dos capítols (el tercer ja no) i si bé vam trobar que l'animació és molt bona, l'argument... No. No ens va agradar. Estam considerant deixar-la estar.\nAra que ja hi ha 4 capítols, ha millorat la cosa? Qui l'està seguint?\nAlgú està llegint el manga i creu que val la pena?\n29 jul. 2019, 13:33\nJa porten 4 episodis i sembla que ha arribat per fi la conclusió del plantejament de la trama.\nJo al menys aplicaria la regla dels 4 capítols, i miraria el que hi ha. Però penseu que això és com un pròleg, és a dir no ha començat la chicha, així que ni que sigui continuaria mirant-la fins a tenir una idea de la història ACTUAL.\nPotser m'ha agradat suficient perquè ja m'ho he agafat i ho he mirat amb aquest punt de vista, però pel feedback que en tenia del manga i d'amics amb criteri, això millorarà sí o sí.\nM'està agradant aquest ritme pausat i desenvolupament lent, parant atenció als detalls ambientals i deixant que els personatges es defineixein més per les seves accions que per les seves paraules.\nDe fet, no trobo a mancar cap mena de tall pel plat. Si depén de mi, que segueixin amb la mateixa tranquilitat tots els episodis.\nQueda prou similar a l'estil de narració nòrdic que un pot veure en tots aquests films i telesèries de novela negra escandinava.\nLes lluites em fan mal els ulls però entenc que el tàrget d'audiència inclou un munt de gent habituada als combats dels video jocs i cal donar-li el seu fanservice.\nEl disseny de personatges, l'art i l'OST estàn prou bé.\nNo sé quan de temps aguantaràn l'animació al nivell mig-alt en el que la mantenen ara mateix..\nEl Hespiritu l’ha editat per darrera vegada el dia: 25 oct. 2019, 19:14, en total s’ha editat 1 vegada.\nEiiii no l'està seguint ningú ja? Vaig al dia del manga i al final m'he posat a seguir l'anime i l'estic gaudint molt. Estic d'acord amb @El Hespiritu amb el ritme de narració i tota l'atenció als detalls que donen, val molt la pena.\nI l'opening i ending de la segona meitat que ha començat fa poc són boníssims:\nJo també l'estic mirant, i la veritat és que el vaig començar a mirar gairebé per avorriment, sense ni tan sols saber de què anava i m'està agradant moltíssim, ens vam polir els primers 12 episodis en 2 dies.\nEstic molt expectant per com seguirà la història, ja que tot apunta que farà un gir bastant brusc en no pas gaires episodis.\nNosaltres en vérem els dos primers i després ens vam aturar; no ens va acabar de fer.\nEns recomanau que facem un "esforç", llavors?\nMinatoni ha escrit: ↑17 oct. 2019, 10:08 Nosaltres en vérem els dos primers i després ens vam aturar; no ens va acabar de fer.\nCompletament, us puc confirmar que és un dels millors que podeu veure AQUESTA temporada. i a més a més aprofiteu per entendre una mica més la història nòrdica que tan interessant és.\n17 oct. 2019, 13:04\nDoncs jo l'estic mirant una mica expectant. Els primers episodis em van semblar guais i tal però ara tinc la sensació que no passen coses interessants o plot twists, com a trama parlo, que no dic que la història no moli.\nSí que hi ha guerra, i moviment però no sé, és com si no acabés d'impressionar-me. L'últim sí que va revelar una cosa que no m'esperava però encara estic esperant a que arribi un punt que digui "val, això serà la puta hòstia". Potser serà properament com diu en Morte? No ho sé.\nDe totes maneres tampoc dic que no m'agradi, simplement que esperava sorprendrem més.\nVist el capítol 15:\nMolt trista la mort d'en Ragnar i que l'Askeladd no li deixi veure el príncep al final amb aquell no rotund. He de dir que l'Askeladd és un personatge que m'agrada moltíssim (((trobo que encara hi ha pocs fanarts d'ell amb en Bjorn))).\nM'agraden molt totes les reflexions que van fent al llarg de la història des de la perspectiva tan dura de la guerra i els saquejos dels vikings buenorros.\nTrobo que l'animació s'està mantenint molt bé, ja tinc ganes de veure el proper capítol


Les presents condicions generals de venda estan destinades al funcionament de la reserva d’estades a la casa rural MAS VENTOLÀ, C.B., situada a Olot, Masia Ventolà - Sant Andreu del Coll, 17800 OLOT (GIRONA).\nAquestes condicions constitueixen el contracte de reserva entre Mas Ventolà i el client d’una estada a la casa rural.\nEls propietaris, Pere Collelldevall i Jordi Collelldevall, es comprometen a fer tot el que estigui a les seves mans per oferir als nostres clients una càlida benvinguda, així com per garantir-los una estada agradable i facilitar la descoberta de la comarca.\nL’acceptació i el respecte de les presents condicions de venda entren en vigor des del moment del pagament. Els propietaris es reserven el dret de modificar les presents condicions de venda en qualsevol moment i sense previ avís.\nEl present contracte signat pel client té una durada determinada. El client no podrà sota cap circumstància invocar el dret a romandre a la casa excepte consentiment dels propietaris.\nEls preus indicats en la present pàgina web són amb l’IVA inclòs, i són per el lloguer de la casa sencera, per nit o per setmana, per a set persones i durant les dates seleccionades. L’impost d’estada s’indicarà com a complement en el moment del pagament. Les nostres tarifes i ofertes s’apliquen segons disponibilitat al moment de la reserva i són susceptibles de no ser aplicades a reserves posteriors. Les condicions, tarifes i ofertes no contractuals són susceptibles de ser modificades sense previ avís.\nMas Ventolà ofereix servei d'allotjament turístic exclusivament a persones físiques per tant aquest servei és exempt d'iva, segons l'article 20, apartat número 1, número 23 de la llei del Impost sobre el Valor Afegit.\nMas Ventolà té el deure de facturar la taxa turística obligatòria per persones iguals o majors a 17 anys segons la llei 5/2012, del 20 de març de 2012, aprovada pel Parlament de Catalunya. La taxa turística a la província de Girona és de 0,45€ per persona i nit.\nTota reserva necessita una confirmació escrita feta pel client (correu electrònic o carta), així com el pagament del 25% del preu total de l’estada en concepte de paga i senyal, mitjançant transferència bancària al compte corrent de Bankinter ES68 0128 0553 1201 0002 6465. L’esmentat pagament no és reemborsable i es dedueix de la factura total el dia de sortida. Aquest pagament s’ha d’efectuar en el moment de confirmació de la reserva i com a màxim 4 dies naturals després de la reserva expressada per escrit. La reserva es confirma per part de Mas Ventolà a partir del cobrament de la paga i senyal. El pagament implica l’acceptació de les presents condicions generals del servei.\nPagament per transferència bancària, en metàl·lic i amb targeta bancària.\nMODIFICACIÓ I ANUL·LACIÓ DE RESERVA :\nQualsevol modificació i anul·lació parcial o total de la reserva per part del client s’ha d’efectuar mitjançant una sol·licitud directa al nostre establiment, ja sigui a través de carta o de correu electrònic: info@masventola.com. Aquesta sol·licitud de modificació o d’anul·lació serà efectiva únicament quan Mas Ventolà li hagi confirmat la seva acceptació, per correu o per correu electrònic.\n- Si l’anul·lació es realitza més de 15 dies abans de la data d’arribada, la suma pagada en el moment de la reserva serà retornada.\n- Si l’anul·lació es realitza menys de 15 dies abans de la data d’arribada, no es retornarà la fiança pagada del 25%.\n- Si abans del principi de l’estada, Mas Ventolà anul·la la reserva, haurà d’informar al seu client ja sigui per correu o per correu electrònic. Se li tornarà immediatament les quantitats que ja hagi abonat.\nEl client declara posseir una assegurança de responsabilitat civil que cobreixi la seva responsabilitat i la de la seva família.\nEls nens estan sota la responsabilitat única i exclusiva dels hostes dins del terreny de Mas Ventolà.\nEl client es compromet a deixar la casa en perfecte estat al final de l’estada i a declarar i assumir econòmicament qualsevol trencadissa de que fos responsable.\nMas Ventolà no es fa responsable en cas de robatori, pèrdua, desperfecte dels béns personals i / o del dany o ferides als béns o a les persones que s’allotgen a la propietat, sense importar la causa. En cas d’oblit a la casa d’algun objecte propietat dels hostes, dit objecte pot ser enviat als hostes, que hauran de pagar les despeses d’enviament.\nEl client s’ha de presentar el dia de la reserva entre les 16h i les 20h. Demanem que ens avisin amb antelació en cas d’arribar més tard de les 20h.\nEl dia de sortida, els clients hauran de deixar la casa abans de les 11h.\nEl present contracte ha estat redactat per a un nombre concret de persones. Si el nombre de clients sobrepassa aquest nombre, el propietari té dret a rebutjar els clients suplementaris. Aquest rebuig no podrà considerar-se com una modificació o una ruptura del contracte a iniciativa del propietari. En cas que el client decideixi no allotjar-se, no tindrà dret a cap reemborsament.\nMas Ventolà es reserva el dret d'admissió a alguns tipus d'animals grans que poguessin causar grans desperfectes. Mas Ventolà necessitarà saber raça i característiques de l'animal abans d'admetre'l. S’admeten animals de companyia sempre i quan en tot moment estiguin, en tot moment, sota la supervisió dels hostes. La responsabilitat és única i exclusiva dels hostes.\nCONVIVENCIA I ÚS DE LES INSTAL·LACIONS\nEs prega que els clients respectin certes regles de convivència per garantir la calma de la Casa i la tranquil·litat dels seus hostes. El client es compromet a respectar aquestes regles i a les presents condicions generals del servei.\nEstà terminantment prohibit fumar en el conjunt dels espais de la Casa (habitacions, saló, cuina … ).\nEls clients no poden disposar lliurement dels espais privats. Els voltants de la casa no poden convertir-se en un lloc per fer pic -nic.\nQualsevol actitud irrespectuosa envers els altres hostes i / o les instal·lacions pot comportar l’anul·lació immediata de la reserva.\nNomés els hostes de El Clos des Aspres tenen permís per utilitzar els espais comuns i la piscina .\nEs prega no tirar res als WC (fossa sèptica).\nEs prega també no utilitzar les tovalloles per desmaquillar o per netejar les sabates.\nEns reservem el dret de cobrar el cost de reposar les tovalloles i / o roba de llit tacats per l’ús d’aquests productes.\nEl client es compromet a deixar les habitacions en perfecte estat al final de l’estada i a declarar, i a assumir econòmicament qualsevol desperfecte de que fos responsable.\nMas Ventolà pot fer ofertes i promocions a la seva pàgina web, relatives a allotjaments en una data o amb una periodicitat determinada, per a les que no s’admet cap anul·lació (article L121 -20 -4 del codi del consum). Les ofertes de Mas Ventolà no són acumulables.\nINFORMÀTICA I PROTECCIÓ DE DADES\nD’acord amb la llei del 6 de gener de 1978, vostè disposa del dret d’accés i de modificació de les seves dades. Mas Ventolà es compromet a no comunicar aquesta informació a altres societats o organismes.\nSegons la Llei Orgànica 15/1999, de 13 de desembre, de Protecció de Dades de Caràcter Personal, us informem que les dades facilitades formen part dels nostres fitxers amb la finalitat de la gestió dels serveis encarregats. Us informem que podeu exercir els drets d'accés, rectificació, cancel·lació i oposició mitjançant carta certificada a:\nMAS VENTOLÀ, C.B., Carretera Santa Pau, 105, 17800 OLOT (GIRONA).\nQualsevol litigi que el present contracte pogués provocar, tant pel que fa a la seva validesa, com a la seva interpretació, l’execució, la anul·lació, les seves conseqüències i les seves seqüeles, serà competència dels tribunals competents, segons les condicions del dret comú. Per qualsevol dubte o aclaració estem a la seva disposició\n© Copyfreedom 2017 · Mas Ventolà · Turisme rural · Sant Andreu del Coll · Olot · Catalonia · Spain · info@masventola.com\nCondicions generals · Avís legal


Paterna comptarà amb un camp professional de Rugbi\nLes obres del nou camp de rugbi, seu de l'escola Paterna Ciències, tindran un cost de 70.000 euros\nL'Ajuntament de Paterna començarà la construcció d'un camp de Rugbi totalment equipat per a la pràctica professional, en el Camp de Más del Rosari-La Coma.\nTal com ha explicat el Tinent d'Alcalde de Cultura de l'Esforç i Modernització, José Manuel Mora, “des que s'instal·lara l'escola de Rugbi Paterna Ciències en la nostra localitat, Paterna s'ha convertit en un referent d'aquesta disciplina esportiva que cada vegada compta amb més seguidors”.\nI en aqueixa línia, Mora ha destacat que “des de l'Ajuntament volem continuar demostrant la nostra implicació i suport a l'Escola i a la Federació de Rugbi facilitant unes instal·lacions professionals i totalment equipades que s'ajusten a les seues necessitats”.\nPer a això, l'Ajuntament invertirà 70.000 euros en la renovació del camp de rugbi, on actualment entrena el Paterna Ciències, instal·lant pals fixos i dibuixant els marcatges consensuats per la Federació en el terreny de joc.\n“L'objectiu és que Paterna compte amb un camp exclusiu per a aquesta pràctica esportiva, de manera que les porteries de futbol que actualment existeixen en el terreny se substituiran per unes portàtils” ha assenyalat Mora.


Calb – calvus – calavera – calvari – Revista digital de Humanidades Sarasuati / E-Journal of the Humanities Sarasuati\nVie, sep 25 2009 | Published in Etimología\nNo ens cal tenir grans coneixements per endevinar que el nostre substantiu calb deriva del llatí calvus, i calvície o calbesa, del llatí calvities. Els romans anomenaven al crani calva o calvaria, ja que no era res més bàsicament, que un cap sense pèls. Encara avui en anglès es coneix com clavaria la bòveda cranial. Del llatí calvaria deriva també, per via popular, el nom col·loquial que donem en català al crani: calavera.\nLa colina de Jerusalem on va morir crucificat Jesucrist es deia en arameu Gòlgota, terme anàleg al gulgolet de l’hebreu clàssic, que significa ‘crani’. Segons alguns, aquest nom s’usaria en el sentit de ‘muntanya de les calaveres’ o ‘lloc a on s’amunteguen les calaveres, ja que era el lloc d’execució dels condemnats a mort. probablement en molts casos allà es deixaven els ossos. Segons d’altres, la muntanya era prominent i amb forma que recordava la d’una calavera. Sigui con sigui l’evangelista sant Mateu va traduïr l’arameu Gòlgota al grec com Κρανίον τοπός (‘l’indret del crani’), posteriorment retraduït al llatí como Calvariae locus o Calvarium a seques; és a dir, el nostre calvari. Aquesta paraula ha passat després al llenguatge comú en el sen tit religiós de ‘vía crucis’, en record del recorregut que va seguir Jesucrist fins la seva crucifixió al Gòlgota; però també en el sentido metafòric de ‘serie o succesió d’adversitats o treballs: «em va fer passar un autèntic calvari».\nA casa nostra en tenim un exemple d’aquesta etimologia a la muntanya del Montcau, muntanya del massís de St. Llorenç del Munt, que per la cara que mira a Mura i Talamanca presenta una forma de calavera. A més la seva vegetació escadussera, que li dóna una aparença quasi lunar va justificar el nom que li donaren en l’Antigor: Mons Calvus, que després evolucionà a Montcau.\nEntre els romans era habitual l’ús com a cognom de renoms al·lusius a alguna peculiaritat física. Un d’ells és precissament el de Calvus, que va portar, entre d’altres, l’escriptor llatí Caius Calvus. És comú entre nosaltres el cognom Calvo que entre molts d’altres va portar el president del govern Leopoldo Calvo Sotelo. També deriven de Calvus calvinisme (de Calví) i chauvinisme (del soldat francès Nicolas Chauvin).\n_____Xavier Sierra Valentí________\nDr. en Medicina – Llicenciat en Humanitats\nDerivats de l’arrel llatina “-vir” escrito el 10 diciembre 2009 por Xavier Sierra\nCalb – calvus – calavera – calvari por Xavier Sierra Valenti (Dr. en medicina y licenciado en Humanidades), a excepción del contenido de terceros y de que se indique lo contrario, se encuentra bajo una Licencia Creative Commons Attribution-Noncommercial-Share Alike 3.0 Spain Licencia.\nTags: Etimología, trivia


Xina cuir sofà cadireta de cotxe per cobrir làser de tall/tallador màquina fabricants i proveïdors - preu - Jinan AOL\nCuir sofà cadireta de cotxe per cobrir làser màquina de tall/tallador\nAquest tipus d'auto-alimentant-se màquina de tall làser està dissenyat per teixit de tall, cuir, tela, paper i altres materials tous en rotlles, que en gran mesura augmenta l'eficàcia del treball i estalvia temps. Aquest auto alimentació màquina de tall làser pot ser equipat amb un, dos o quatre caps de tall i auto dosificadora, dos o quatre caps de tall treballant al mateix temps. El sistema d'alimentació pot carregar material per si mateix que pot guardar la força de treball i reduir el cost. Aquesta màquina està especialment indicat per al tractament massiu de tèxtil i confecció. La màquina pot tallar qualsevol corba ràpid i consecutivament. DSP control sistema fa que els usuaris poden completar la producció en sèrie sense la connexió a l'ordinador. Podem també té altres màquines del mateix tipus però en diferents mides, AOL1625, AOL1812 i així successivament. A més, podem fer altres mides segons les necessitats.\nTrets principals de la tela de tall de làser auto-alimentació\n1) el sistema d'alimentació automàtica i la taula de treball rotatiu assegureu-vos que la màquina pot tallar materials tous com teixit, PU, cuir i paper en rotllos automàticament.\n2) Accessoris inclosos: chiller d'aigua, bomba d'aire, d'escapament bufador, formació DVD i Manual d'usuari.\n3) s'integren amb marc més concís, aquesta màquina és més econòmic però encara té la mateixa excel lent tall, gravat i efectes.\n4) tres funcions de protecció única, és a dir, anti-interferència funció, la funció protectora de l'aigua i poder tall funció assegurar la vida laboral més llarga, estabilitat.\n5) òptica importat de Singapur original fa el equips produir força més petita tall facular i més fort, en gran manera millorar eficiència de treball i reduir el cost.\n6) aquesta màquina utilitza el port d'USB i disc de flaix d'USB per transmetre dades, equipades amb gran capacitat memòria interna, millora de velocitat de treball i eficiència enormement.\nParàmetre de màquina de tall làser teixit tècnic\nAuto alimentar teixit de tall làser AOL-1610\n80w, 100 w, 130 w, 150W\nSegellat de tub de làser CO2 vidre\nModalitat de refrigeració:\nRefredament d'aigua i sistema de protecció\nMida tota màquina:\nacrílic de 0-15 mm (altres determinat per materials)\nRàtio de resolució\ni #8804; 0.0125 mm\nCaràcter formació mínima\ncarta de 0,8 mm, xinès 2 mm\nFormat gràfic de suport\nHORARI D'ESTIU, PLT, BMP, DXF\nCirculació refredament d'aigua\nVoltatge de treball:\nAC 110 - 220Vand #177; 10%, 50-60Hz o depenen de client\n3 anys, làser tub 10 mesos\nAfecció rotativa per a materials de columna\nVídeo per explicar al client com operar la màquina\nAquesta màquina de tall de làser auto-alimentant és adequat per a tall per làser sobre paper, cuir, tela, teixit, acrílic, llana, cautxú, etc..\nAquests models s'apliquen a la tela, cuir, joguines de teixit, tall brodat computat, producte elèctric...\nLàser de mostres de cuir màquina tall\nPer què triar AOL-AOL utilitza els millors components per construir la màquina de precisió més duradora i alta,\n1). millor refrigeració tub làser en Xina - Reci marca, lifespan segur, més llarga i alta precisió de l'aigua.\n2). Taiwan fet lineal guia quadrats - marca HIWIN, pesada.\n3). Singapur va fer lent d'enfocament\n4). avançat chiller d'aigua per refrescar el tub làser, ajustar automàticament la temperatura. A més, té la funció que protegeix el tub làser de danys causats per les incidències.\n5). top marca conductor a Subdivisió d'alta de marca Leadshine Xina - 3 fases motor pas a pas conductor\n6). el sistema de control de DSP amb USB interfície, sense necessitat de connectar amb l'ordinador quan es treballa.\n7). programari anglès, manual d'usuari, instal·lació i formació vídeo vindrà amb la màquina.\nTeixit de tall làser paquet avantatge\n1. el nostre cas fusta és després del tractament de fumigació. No necessita inspecció de fusta, estalvi de temps d'enviament.\n2. totes les peces de recanvi de la màquina van cobrir alguns materials Tous, principalment amb llana Perla.\nEvitar tots els danys que es poguessin produir en el procés de lliurament. Llavors anem a cobert de plàstic embolicar hermèticament fora, fer segur intacte dels materials suaus coberts, evitant també impermeable i prova s'oxida.\n3. la més exterior és estoig de fusta amb encofrat fixa.\n4. la part inferior de l'estoig de fusta té sota de ferro ferms, manipulació i transport convenient.\n1. 1 any per a tot el làser màquina de tall.\n2. 6 mesos per al tub làser (qualitat ordinàries), lent i mirall.\n3. 6 mesos per a conjunt d'equipaments, com la bomba d'aigua, ventilador, bomba d'aire, etc\n4. si vostè compleix els problemes, podem resoldre-ho amb imatges, vídeos, etc.\n5. Dekcel Guia ràpida tècnica i solució dins de 24 hores per correu electrònic i web, msn o Skype!\n1. petites peces se subministrarà a vostè de forma gratuïta, com, CD programari, dongle.\n2. qualsevol problema s'atenen a vostè en 24 hores!\n3. pel vídeo, de vídeo en línia, manual de solució en anglès, E-mail, missatgeria instantània, telèfon.\n4. nostres distribuïdor o usuari en el seu lloc local ajudarà quan sigui necessari!\n5. podem subministrar servei postventa permanent sota la guia del nostre professional de franc!\nJinan AOL és un dels fabricants Auto alimentació làser màquina de tall professionals i proveïdors a la Xina, Benvingut a comprar la nostra pell sofà cotxes seat portada làser tall/tallador màquina de Jinan i comprovar el preu amb nosaltres.\nHot Tags: cuir sofà cotxes seat portada làser tall/tallador màquina, Xina, fabricants, proveïdors, comprar, preu, Jinan


Pasta de marisc amb recepta de salsa de crema de bolets\nPasta de marisc amb salsa de crema de bolets\nCoure: 25 min\ncomunitat insígnia 23 valoracions Afegeix un comentari\nGreix total 19g 24%\nGreixos saturats 12g el 58%\nColesterol 227mg 76%\nSodi 1400mg el 61%\nTotal de carbohidrats 45 g 16%\nFibra dietètica 3g 12%\nCalci 256mg 20%\nLes gambes i les vieires s’uneixen en aquesta deliciosa recepta de pasta de marisc. El marisc, juntament amb els bolets saltejats, la crema i el formatge parmesà fan que sigui un plat de pasta rica i deliciós. Arregleu el plat per a un àpat familiar o feu-ho per sopar. Es divideix fàcilment per a un sopar més íntim per a dos.\nPodeu fer-ho amb totes les gambes si voleu, o afegir trossos de peix, llagosta o carn de cranc a la barreja de marisc. La recepta demana rotini, però es pot utilitzar qualsevol pasta similar. Seria excel·lent amb espaguetis o linguina també.\nGaudiu d’aquest saborós àpat de pasta qualsevol nit de la setmana amb una amanida ratllada o tomàquets frescos a rodanxes i pa d'all.\nServiu la pasta en bols amples i poc profunds amb una amanida tallada al costat i pa cruixent francès o italià.\n6 cullerades de mantega\n1 gra d'all petit (tallat per la meitat)\n16 unces de bolets a rodanxes fresques\nNetejat de vieires de badia de 2 lliures\n1 lliura de gambetes (pelades, netejades i desfoses)\n1 caixa (16 unces) rotini\n1 1/2 tasses de nata batent\n3/4 tassa de formatge parmesà ratllat\nEscorreu la sal kosher (o al gust)\nPoseu un pebre negre acabat de mòlt (o per tastar)\nGuarnició: julivert fresc picat\nFondre la mantega en una paella gran o saltejar a foc mig. Afegiu el gra d'all tallat a la meitat. Afegiu els xampinyons a rodanxes i cuineu-los fins que estiguin tendres i daurar-los lleugerament. Traieu els trossos d'all.\nAfegiu les gambes i les gambes de llorer als bolets saltejats i continueu cuinant, remenant amb freqüència, durant uns 6 minuts, o fins que les gambes siguin rosades i opaques.\nEn una olla gran, coure la pasta en aigua salada bullint seguint les indicacions del paquet. Escorreu-les i torneu a la olla de cuinar.\nAfegiu la crema i el formatge parmesà a la pasta i tireu-ho bé.\nAfegiu la barreja de bolets i marisc a la pasta juntament amb els sucs de la paella. Toneu a combinar els ingredients i amaniu-los amb sal i pebre negre acabat de mòlt.\nla millor manera de fregir baquetes de pollastre\nServiu guarnit amb julivert fresc picat.\nSubstituïu les gambes o les vieires amb algunes llagostes o trossos de peix blanc ferm, o bé utilitzeu vieires de mar (tallades o tallades horitzontalment) en lloc de les vieires de la badia.\nSubstituïu el rotini per una altra forma de pasta. Fusilli, gemelli, radiatori, farfalle, penne, macarrons o cavatelli són bones formes per utilitzar en aquesta recepta.\nAprofiteu una mica la recepta amb mitja i mitja o crema lleugera en lloc de crema gruixuda.\nUna mica de nou moscada aporta sabor a la salsa de crema de marisc.\nPer obtenir un sabor més pronunciat a l’all, afegiu-hi 1 gra mitjà d’all premsat juntament amb les vieires i les gambes.\nRogani Kumbh, una recepta de bolets indis\nCom fer galetes amb sucre\nPastís de Xocolata de tres capes\nPastís de bolca de carbassa\nHamburgueses de pizza farcida\nPermet congelar les receptes de galetes


Més mentides - Balaguer Televisió\nSi mai estàs escoltant un polític que explica alguna cosa i no has aconseguit entendre res, no és que t’hagis tornat ximple o idiota, no. Es que està parlant en “Novaparla” un nou llenguatge pensat justament perquè no entenguis res tot i que les paraules que fan anar siguin conegudes.\nSegons Jean Blaise «Aquesta llengua no està feta per comunicar sinó per alimentar la il·lusió de què estan passant coses eficaces».\nL’antològic discurs de la Cospedal explicant que no li havien pagat res al lladre aquell del Bàrcenas, però que sí que li havien pagat, allò del “finiquito” en diferit, és un dels exemples més preclars de la Novaparla.\nAllò més preocupant, però, és que la gent hem començat a acceptar que sí, que això està així, que ens enganyen i que ves què farem. Tenim assumit que la modernitat comporta aquesta situació.\nSegons que sembla és una de les característiques definitòries del segle XXI. Ja se sap que Instagram, Facebook i Twitter són una font inexhaurible de notícies falses i què?\nMenteix el Trump, el Putin, el govern xinès, l’espanyol, el francès i la meva veïna i què? No res, no passa.\nAlgú dirà que la cosa té a veure amb l’eufemisme de tota la vida, però és molt més greu.\nAra de la mentida en diuen “postveritat” i de l’engany sistemàtic en diuen “novaparla”.\nQue algú s’inventi notícies (fake news) a canvi de la publicitat que pot aconseguir, ja és de ser miserable, però que ho facin els governs per enganyar el poble pla, em sembla delictiu, francament.


Coric situa a Nadal en el número 1 en batre a Federer en l'herba de Halle | Barcelona Open Banc Sabadell\nCoric situa a Nadal en el número 1 en batre a Federer en l'herba de Halle\nBorna Coric arribava aquesta setmana a Halle, l'escenari preferit per Roger Federer, on aspirava a la seva desena victòria, amb dos partits guanyats en herba en tota la seva carrera. I a sobre, en sort li havia caigut en la primera ronda gens menys que l'alemany Alexander Zverev, tercer millor tennista del món segons el rànquing ATP.\nPerò el croat no es va enfonsar. En més, es va créixer i va començar a jugar com mai ho havia fet. A Zverev ho va despatxar en dos sets i després va anar avançant en el quadre fins a trobar-se amb unes semifinals molt beneficioses: Roberto Bautista se li va retirar quan amb prou feines s'havien disputat cinc jocs. Anava a disputar la final davant el suís Federer, l'amo d'aquesta pista alemanya en la qual havia aixecat nou vegades el trofeu de campió.\nFederer necessitava aquesta vegada el triomf més que altres vegades. Si no guanyava el títol, el 99 de la seva increïble carrera professional, hauria de cedir de nou la posició de número 1 del món a Rafa Nadal. Coric, que no havia perdut un sol set en tota la setmana, va sortir disposat a tirar una mà a l'espanyol, que havia estat desallotjat del liderat mundial la setmana anterior, quan Federer va guanyar el torneig de Stuttgart.\nEl croat va estar a l'altura de la circumstàncies i va guanyar el partit per 7-6, 3-6, 6-2 en un dels moments més sorprenents de la temporada en el circuit. Vèncer a Federer en l'herba de Halle és tan difícil com fer-ho davant Nadal a la terra de la seva pròpia pista en el Barcelona Open Banc Sabadell.\nCom a campió en 2017, la derrota davant Coric fa que Federer perdi la corona en Halle i 200 punts, permetent la setena coronació del tennista de Manacor com a número 1 del món.\nEl mà a mà que estan protagonitzant tots dos aquesta campanya passarà a la història d'aquest esport. Mai en la història del tennis modern s'havia encadenat aquesta sèrie de canvis tan fugaços en la jerarquia mundial que han suposat un al·licient magnífic per a tots els afeccionats.\nVegem tot el que ha passat en 2018 en aquesta batalla en el més alt del rànquing:\n1 de gener: Nadal comença l'any com a número 1 (set setmanes)\n19 de febrer: Federer li lleva en Rotterdam la primera plaça (sis setmanes)\n2 d'abril: Nadal recupera el número 1 (sis setmanes)\n14 de maig: Federer aprofita la caiguda de Nadal a Madrid (1 setmanes)\n24 de maig: Nadal torna al tron en guanyar a Roma (4 setmanes)\n18 de juny: Federer torna al número 1 en vèncer a Stuttgart\n25 de juny: Nadal treu profit de la caiguda de Federer en Halle (? setmanes)


Platja de Port Bo | Natura Local\nPort Bo és el barri marítim de Calella, inicialment ocupat per barraques de pescadors. Era des del port natural de Palafrugell, un centre d'activitat pesquera i comercial, que en sortien productes locals cap a altres ports mediterranis. Des de l'any 1966, el primer dissabte de juliol s'hi celebra la Cantada d'Havaneres, originada per la trobada d'un grup de cantaires a la taverna de Can Batlle.\nAl mar afloren les roques d'es Còdol que són tot un símbol. L'expressió local "fotre de fora es còdol" fa referència al desig de llençar alguna cosa per no tornar-la a veure mai més.\nLes cases amb voltes són un dels atractius de Calella. Antigament aixoplugaven activitats quotidianes com la subasta del peix, el cosit de xarxes, tertúlies de pescadors, etc. Estan formades pels arcs de 4 edificis que acaben donant a un espai porxat. Estan catalogades com a Bé Cultural d'Interès Nacional.\nSa Perola, seu de l'oficina de turisme, és l'antic tenyidor de xarxes dels pescadors, construït a principis del segle XIX pel gremi de mariners de Calella. Té un gran valor etnològic, ja que és dels pocs tenyidors conservats a la costa catalana.


J7 DHC: El Barça “C” és més líder derrotant el Lleida i la lluita pels playoffs s’intensifica |\n1 març 2017 RugbyCat 0 Comment Castelldefels RUC, CEU, CR Tarragona, Divisio honor catalana, fc barcelona c, GEiEG, Gotics RC, INEF Lleida, quimic er, RC Sitges, Sant Cugat B\nEl Barça “C” es queda com a únic equip imbatut després de vèncer als lleidatans\nEl CEU és tercer i triple empat entre CRUC, Químic i Sitges amb el GEiEG a tocar\nFC BARCELONA “C” 25(b) – 13 INEF LLEIDA\nPartit que enfrontava els dos líders invictes de la Divisió d’Honor Catalana, el resultat del qual classificaria el guanyador per passar directament a semifinals. Els dos equips es plantaven al camp de La Teixonera amb ganes de practicar el seu millor rugby i demostrar quin equip era el millor de la competició.\nEl Lleida, tot i la transcendència del matx, va sortir adormit. En una primera part per oblidar, la defensa groc i verda es va veure sobrepassada fins a tres cops pel convenciment i la contundència de les files culés, doncs aconseguirien anotar tant per davantera com tres quarts, creant superioritat en totes les zones de joc i també en les fases de conquesta. El FC Barcelona s’agradava, i tret d’uns instants en els quals el CE INEF convertiria un cop de càstig (3 punts), va jugar tota l’estona en camp contrari. Després de la primera part aclaparadora dels blaugranes el marcador presentava un contundent 19 a 3.\nVan tardar en despertar-se els lleidatans 40 minuts. Després de la mitja part, espantat l’astorament inicial, va jugar, per fi, tal com ha anat mostrant fins ara. La segona part es va jugar en camp local, amb els visitants exercint pressió a la línia del Barça, i ara sí, guanyant algun contacte. S’activà també el seu atac, i per dues vegades el CE INEF va assajar de la mà de la seva línia de tres quarts, accions que feien esperançar-se els jugadors lleidatans.\nEl FC Barcelona, però, va aguantar les envestides i en els moments més tensos va demostrar ser valedor d’experiència, resistència i també força. Per contestar l’empenta lleidatana, el FC Barcelona aconseguia trenar bons contraatacs, i firmà un assaig per davantera que assegurava els seus interessos. Fou un cop molt dur per als lleidatans, que tot i els esforços realitzats, no va endur-se cap punt del partit. El Barça, així, s’alçà victoriós, i ocupa merescudament el privilegiat i preuat 1r lloc a la classificació.\nCR TARRAGONA 19(b) – 24 CEU\nAquest dissabte 25 de febrer els Voltors van rebre al CEU a casa per enfrontar-se en un partit que, d’entrada, se sabia que seria difícil, però en el qual els tarragonins esperaven obtenir un resultat positiu amb l’objectiu de donar l’empenta final a l’equip. No obstant això des del xiulet inicial que marcava el començament del partit els de Tarragona no van sortir prou concentrats i això es va veure, tant des de fora, com des de dins del camp.\nEl CEU va camí dels playoffs. Foto Coia Escoda\nVa ser un partit en el qual es va realitzar un treball defensiu molt bo, però per contra, les ànsies per sortir a placar es convertien en un cúmul de cops de càstig que van afavorir a l’equip rival, el qual es va veure beneficiat amb fins a tres jugadors més durant gairebé 10 minuts de la segona part amb les targetes vistes pels locals als minuts 44, 49 i 51.\nMalgrat això els locals van seguir buscant la victòria, raó per la qual, la diferència en el resultat final va ser de només una marca a favor dels visitants. Els jugadors de Jason Randell deien virtualment adéu als playoffs, doncs a 9 punts del sisè classificat i només amb dos enforntaments per celebrar-se deixen la classificació en mans d’un miracle. Per contra, el CEU ho té tot de cara per repetir participació a les eliminatòries per al títol, tercer de la Divisió d’Honor Catalana amb sis punts de marge respecte al setè de la lliga.\nCASTELLDEFELS 33(b) – 27(bb) QUÍMIC ER\nAmb els playoffs i la posició final en disputa (quedar tercer o quart significa jugar la primera eliminatòria a casa), Castelldefels i Químic es trobaven a Can Vinader. Els locals van imposar la seva llei a la primera meitat amb el que seria una tònica de tot l’enfrontament: el potent joc de davantera. Superiors en pes i centímetres, els forwards de negre sumaven dues marques als minuts 5 i 24 per colpejar primer.\nRetallant amb un cop de càstig de Miguel Cachafeiro, els barcelonins no es quedaven en blanc en una primera meitat marcada per la bona defensa d’ambdós conjunts, impedint assajos a vegades “in extremis”. A la segona part l’esperit anotador dels dos equips es va animar, començant pel Químic, que mitjançant tries de Dídac i Eric Menéndez en deu minuts pressionava als locals. El matx va perdre l’ordre i la disciplina defensiva del primer temps per passar a ser un intercanvi de marques.\nEl Castelldefels posava el 21 a 13 amb un try al 52 que contestaven els de La Teixonera amb un assaig de Pau Oliveras a falta d’un quart d’hora. L’ajustat 21 a 20 no va durar gaire, doncs el Castelldefels va respondre amb contundència, anotant dues marques gairebé consecutives per posar el 33 a 20 a falta de deu minuts. Tocats però no enfonsats, els visitants van fer un darrer intent de remuntada, i controlant la pilota aconseguien assajar, altra vegada de la mà de Dídac Menéndez, per apropar-se fins el 33 a 27. Els 3 minuts finals van ser de setge barceloní sobre la marca local, però els del Llobregat no van cedir i defensaven un triomf que els apropa als playoffs.\nGÒTICS RC 8 – 8 RC SITGES\nUn Sitges en hores baixes i algunes lesions visitava La Foixarda amb l’esperança de trencar la ratxa de tres derrotes consecutives contra un Gòtics poc afortunat en els finals ajustats (suma tres bonus defensius). El resultat no va satisfer cap de les dues parts, doncs els del Garraf es queden 4 punts per sobre d’un GEiEG que empeny fort i els Mamut a 8 punts dels playoffs.\nEl Gòtics veia com se li escapaven els playoffs. Foto Jaume Andreu\nPel que fa al matx, no va oferir grans alegries al públic assistent. Els dos equips van mostrar-se erràtics i desafortunats, encadenant imprecisions que no afavorien a l’espectacle rugbístic. Un mal dia el té qualsevol, i locals i visitants tan sols van ser capaços d’anotar una marca i un cop de càstig per tancar el definitiu 8 a 8. El Sitges afronta ara les jornades finals contra Tarragona i Sant Cugat amb l’obligació de guanyar si no vol arriscar-se a que el GEiEG li prengui la plaça de playoffs.\nCR SANT CUGAT “B” 25(b) – 33(b) GEiEG\nImportant victòria del GEiEG, que apura les opcions per classificar-se per a les eliminatòries per al títol després d’una participació a la Divisió d’Honor Catalana molt irregular. Els gironins sumaven el bonus ofensiu a La Guinardera i se situen a 4 punts de Sitges, Químic i Castelldefels, empatats tots tres a 18 punts.\nEl GEiEG esgota les seves opcions. Foto Ferran de la Roza\nPrecisament el CRUC i el Químic són els darrers rivals dels grupistes en aquesta fase regular, convertint les dues últimes jornades en una oportunitat d’or per al GEiEG de tornar als playoffs de la Divisió d’Honor Catalana. Pel que fa al Sant Cugat “B”, s’acomiada pràcticament de jugar la fase final, doncs veu com la sisena posició es troba ja a 8 punts.\n← J19 DHB: El CR La Vila assalta La Guinardera i propicia que Abelles i Hospitalet s’apropin als playoffs\nJ7 Primera Catalana: El BUC “B” li pren el liderat al Manresa i els Enginyers “B” ja són tercers en una lliga que s’estreny →\nCEU i Barça avancen a les semis de la DHC Vueling


El Mercat Medieval de la Seu tanca amb cinc mil visitants menys (Vídeo) – FÒRUM.ad\nEl Mercat Medieval de la Seu tanca amb cinc mil visitants menys (Vídeo)\nEl 09/06/13 17:36\nEl tradicional Mercat Medieval de la Seu d’Urgell, que s’ha celebrat a la ciutat entre els dies vuit i nou de juny, ha tancat l’edició d’enguany amb una estimació de participació d’entre 12.000 y 15.000 persones, menys que els 20.000 de l’any passat, segons ha explicat el regidor de Turisme i Promoció Econòmica, Jordi Pallarès.\nEl mal temps que ha patit durant gairebé tot el cap de setmana la capital de l’Alt Urgell pot explicar aquesta baixada dels assistents, ha assenyalat Pallarès, que malgrat les xifres d’aquest any considera que s’ha assolit els objectius marcats per l’Ajudanemnt: dinamitzar la ciutat i fer promoció dels seus encants medievals.\n‘Tenim un carrer Canonges que de fet és un carrer medieval i jo crec que és un joia que tenim a la Seu i consolidant el mercat també consolidem una mica l’atractiu d’aquest carrer’, ha dit Pallarès.\n‘A part com que es fan moltes activitats d’animació i molts tallers per a la mainada doncs tot això fa que sigui molt distret per sortir a donar un tomb i gaudir del dia si el temps no ho impedeix’, ha afegit.\nLes novetats d’enguany han estat un sopar medieval, ambientat a l’època, que es va celebrar el dissabte al vespre i que va comptar amb una quarantena d’assistents, i una mostra gastronòmica d’un poble d’Itàlia per fer promoció dels seus arrossos.\nEn total, a més de l’animació i de les activitats preparades pels més petits hi han participat un centenar de paradistes, prioritzant els del Pirineu però provinents també d’altres indrets de Catalunya.\nLa baixada d’assistents d’enguany podria explicar-se, segons Pallarès, en el mal temps d’aquest cap de setmana, que pot haver frenat la baixada d’andorrans. ‘Si els dies no són tan bons la participació es basa una mica més en la Seu i els voltants, és una mica el que ens dóna el diferencial que hi pugui haver de gent’.\nNotícia Anterior: Dues persones resulten ferides lleus en un accident a Sant Julià de Lòria\nSegüent Notícia: La Festa de la Música de les Valls del Nord compta amb més de 300 participants


Castells amb cafè...: Torre sí? Torre no?\nTorre sí? Torre no?\nParlant amb diferent gent, he vist molta disparitat d'opinions sobre si la torre serveix o no serveix de cara a pujar de nivell.\nEn contra, m'he trobat arguments com que, donat que es necessita poca gent, no serveix per pujar de nivell, perquè la pinya hi treballa en menor mesura, sobretot de nombre. També, que l'alta dificultat tècnica fa que, alhora de pujar un nou castell, aquesta no serveixi.\nA favor, que la pinya treballa molt més que en un castell normal o que precissament aquesta dificultat tècnica fa que la gent tingui més experiència.\nLa veritat és que a mi és un castell que m'agrada i que crec que tècnicament també és maco, perquè requereix una destressa increïble. Però realment, no se si serveix o no per pujar.\nI vosaltres què creieu?\nPublicat per Sergi "Cafè" a 14:07\nÒbviament, si les torres estan considerades de dificultat major als castells del seu pis (oseáse, la torre de set està considerada d'una dificultat de castell de 8, la torre de 8, de nou, i la torre de 9 castells de gamma extra) vol dir que és EL castell per pujar de nivell. Sóc de la opinió que sense torre, no pots pujar de pis, però a més, la torre serveix per mantenir el nivell de la gent, tot i que no el volum. Amb poca gent pots manternir-te un castell de set i mig, i aquest castell és el pas per saltar a l'altra gamma. Un cinc està bé, però no és un bon objectiu. Pel volum de gent per començar, perquè tenir aquest nombre de gent és difícil SEMPRE i per tenir com a objecitu un cinc és molt més difícil que no pas una torre. La torre crec jo, és el punt que canvia una colla de nivell. Si tens la torre pots aspirar a més. Si no tens la torre (crec jo!!!) no pots passar a un altre nivell. Et serveix?\n18 de novembre de 2007, a les 11:07\nla torre de vuit folrada es considerada castell de 8.\nPer experiéncia, fer un2/8f es mes fácil ue fer el pas al 2/7, per el siple motiu que el folre fa mes estable la estructura del 2 i estabilitza, per dirho aixi una mica mes el castell.\nTot i aixi, es un castell ben complicat perque si la pinya de la torre no esta ben cuadrada, es pot obrir la pinya (forats) i aixo fa eu els primeres i laterals vagin molt de corcoll...\nI sisplau, comparar un 2d8f amb un castell d 9..jeje\n22 de gener de 2008, a les 2:41\nHome, el següent pas a la torre de vuit és el 5d8, i lo següent els castells de nou. Pregunta-li a Sants mateix.\nPer desgràcia, jo no parlo per experiència.\n23 de gener de 2008, a les 6:40\nDoncs jo us dic que potser la Torre de Vuit amb Folre no és, evidentment, un castell de Nou, però el treball que es fa al folre de la Torre sí que és el mateix que es fa al del Tres o el quatre. Això fa que alguna colla s'hagi plantejat el Castell de Nou immediatament després d'aconseguir la Torre de Vuit, deixant de banda el Cinc. L'any passat això ho van fer XT i Cbcn, oi? El 1995, els Castellers de Terrassa ho vam fer així, també.\n7 de febrer de 2008, a les 2:55\nDiada a Manresa\nTots Sants '07\nDiada a Mollet\nFotos de la Diada a Ciutat (i la Festa)


"La música amanseix les feres": Oques Grasses presenta el seu quart disc "Fans del son"\nEl quart disc d'Oques Grasses arriba aquest febrer de 2019, com l'esperat sol que reconforta en els dies de pluja. Acumular 500.000 reproduccions en una setmana del seu curtmetratge musical roda a Hollywood amb David Victori, el realitzador català preferit de Ridley Scott i Micheal Fassbender, i del "chico Almodóvar" Jan Cornet, en són la millor mostra. També n'és el fet que aquestes cançons avançades, "Torno a ser jo" i "In The Night", hagin provocat un fenomen viral posterior entre els seus seguidors que ha gravat i compartit centenars de vídeos amb balls.\nI no és per menys. Oques Grasses han pogut estar per primera vegada tranquils a l'hora de fer un disc. Han estat tancats durant un any gravant i produint ells mateixos dotze cançons que han resultat brillants, de la qualitat i imaginació amb la qual ens tenen acostumats.El títol "Fans dels sol". Oques Grasses s'expliquen: "El sol és una estrella que no li dona gaires voltes a les coses. És aquella escalfor que no espera res a canvi, la llum gratuïta dels dies, aquell record agradable dins l'ombra, les cabres, la vida".\nPrémer el boto del play és una experiència que enlluerna. Els disc l'obre "Serem ocells", amb una base percutiva crua, que combina rítmica africana amb sonoritats més contemporànies. Una cançó de patró sincopat que calma. "No hi ha gàvies per tants ocells" i que dona la benvinguda al que s'intueix com una obra mestre, Una obra cabdal de la música contemporània actual. A continuació, un riff clàssic amb aire de música club dels 90, introdueix "Sta guai", que compta amb una de les lletres de serenitat existencial marca de la casa de Josep Montero, cantant i compositor dels osonencs. "Aquí ningú neix preparat, ni per ser jove ni per ser gran. Quan anem venint i anem marxant, si ho fem senzill, ens hi farem menys mal".\nAmb "In the night" continua l'eclecticisme barroc dels Oques Grasses. Una descàrrega de vents i teclats llatinoamericans amb base electro contemporània i melodies i percussions amb aires flamencs. I just després arriba un dels hits del disc "Torno a ser jo" que barreja el folk tradicional amb house. Un toc clàssicen els contrapunts pianístics transformen la cançó en una catedral sonora que hauria fascinat al mateix Avici. Continua "Bancals, amb una base pesada de hip hop que combina un baix 808 amb un convencional. Els samplers de veu maquen la pulsació i l'harmonia del tema, que calma per una vida més natural i sostenible allunyada de les ciutats.\nA aquestes alçades de disc, ja queda clar que Oques Grasses són una de les formacions d'instrumentistes més solvents, colpidores i serioses del panorama català. Seguint amb el inconformisme patològic, ara fa dos anys el grup va sorprendre amb el musical "Meravellós desastre" que van passejar per diversos teatres del territori. D'aquell espectacle n'han recuperat dues cançons. La primera "Escopinya", que canta a l'amor amb una base afrocubana reforçada per un engrenantge d'instruments de vent, piano i guitarra elèctrica. Tot seguit, un groove de reggae trap amb acords majors i un saxo baritón, que constitueixen una base on s'assenta una melodia i una lletra de caràcter surrealista que recorda escenes pintoresques de les obres de Dalí. I per allà entremig, hi ha una acurada instrumentació que evoca les millors èpoques de les big band dels anys 20, i una tornada de pati d'escola.\nLa provocació més pura neix a la cançó"Més likes", una autèntica crítica a les xarxes socials que podria signar qualsevol guionista de Black Mirror. Una fusió de trap i bogaloo amb tonalitat de música llatina i ritmes caribenys. Samplers filtrats i percussions crues, un color tropical on trobem les col.laboracions espectaculars de Panxo de ZOO i Lildami. El disc encara la recta final sense abandonar el tropicalisme amb "Cançó de l'aire", una subliminació del reggaeton, una filigrana musical que aconsegueix que una estructura tan poc convencional acabi sonant orgànica.\nLa penúltima cançó del disc "Inevitable" compta amb l'essència de la Motown amb una base de percussió que agafa part del rol de la bateria. La importància i el caminar de les percussions acaba permetent que el baix tingui una funció més melòdica, la qual cosa genera un engranatge on instruments normalment rítmics tenen una funció més melòdica, la qual cosa genera un engrenatge on instruments normalment més ritmics tenen una funció més melòdica i viceversa. Fans del sol s'acomiada amb "Cresta", una cançó frenètica que va del ritme reggae més dolç el reggeton enèrgic, altra vegada amb una instrumentació poc convencional.\nEscoltat tot plegat, reafirmar que Oques Grasses són una de les formacions d'instrumentistes més solvents, colpidores i serioses del panorama musical català no és redundant, oi?\nPublicado por Samfaina en 2:39


IB3 | GENT DE LA MAR: Pesca de fons a Portmany, navegació per la Badia de Palma i visita a l’exposició 'La mar de plàstics'\nPesca de fons a Portmany, navegació per la Badia de Palma i visita a l’exposició ‘La mar de plàstics’\nDiumenge a les 21.50h\nAquesta setmana a ‘Gent de la Mar’, Pedro Carbonell farà pesca de fons en família a Sant Antoni de Portmany. Passaran una jornada ben entretinguda i faran una pescada ben variada. Manolo Barahona sortirà a navegar amb en Miquel Taberner per la Badia de Palma. Descobrirem el seu nou projecte vital i acabaran dinant d’un salpicó de pop ben refrescant. I David Oliver visitarà l’exposició ‘La mar de plàstics’, a Ferreries. Coneixerem l’’Associació per la mar viva’ i veurem quines línies d’actuació tenen en marxa. També cuinarem un pa amb oli amb gall de Sant Pere.


Ja es pot sol·licitar la reducció dels rebuts d’escombraries i aigua per a jubilats i famílies nombroses. | Ràdio Palafolls\nHome Economia Ja es pot sol·licitar la reducció dels rebuts d’escombraries i aigua per a jubilats i famílies nombroses.\nJa es pot sol·licitar la reducció dels rebuts d’escombraries i aigua per a jubilats i famílies nombroses.\nMarc Ferri , novembre 2, 2009\t / 990 0\nCom cada any l’Ajuntament de PLF convoca les ajudes econòmiques per gaudir d’una reducció en el rebut de l’aigua i de les escombraries. Els jubilats i pensionistes poden optar a una reducció dels dos rebuts mentre que les famílies nombroses poden sol.licitar una subvenció dels rebuts de l’aigua.\nEn el primer cas, per poder sol·licitar aquesta ajuda cal ser jubilat o pensionista, estar empadronat al municipi, disposar d’una única propietat immobiliària, viure sol o amb persones amb dependència econòmica del sol·licitant, entre d’altres requisits.\nEn el segon cas, cal ser família nombrosa, també estar empadronats a PLF i en cas de separació, cal facilitar una còpia del conveni regulador. Les ajudes consisteixen en una bonificació del 50% de la taxa d’escombraries i en el cas del rebut de l’aigua, depenen de cada cas, es pot optar a una bonificació de la quota del servei o bé a una ampliació del 1r bloc de consum. Les sol·licituds per aquestes dues ajudes; de la reducció del rebut de l’aigua i les escombraries per a gent gran d’una banda i la reducció del rebut de l’aigua per a famílies nombroses, per l’altre, cal presentar-les des d’avui i fins el dia 30, al Punt d’Informació.\nPodeu sol.licitar més informació al telèfon de l’Ajuntament, o bé presencialment a l’àrea de serveis socials de PLF.\nL’Ajuntament no donarà suport a les consultes populars.\nPLF es queda sense l’hospital lleuger.\nPLF registra la major reducció d’atur dels últims 2 anys\nEl Carnestoltes arriba a les escoles de Palafolls\nMarc Ferri, gener 5, 2017\nEls pastissers preveuen vendre més tortells de Reis


Adiabene - Viquipèdia, l'enciclopèdia lliure\nnom clàssic de l'antiga regió anomenada també Assíria\nAdiabene fou el nom clàssic de l'antiga regió anomenada també Assíria, entre Armènia (al nord), el Tigris (al sud i sud-oest), Susiana (al sud-est), i Atropatene (a l'est). Estrictament, l'Adiabene era la regió entre el Tigris i la Corduena, a la zona del rius Gran Zab i Petit Zab.\n36° 11′ 28″ N, 44° 00′ 33″ E / 36.191111°N,44.009167°E / 36.191111; 44.009167Coord.: 36° 11′ 28″ N, 44° 00′ 33″ E / 36.191111°N,44.009167°E / 36.191111; 44.009167\n3 Reis d'Adiabene\n4 Nakharark armenis i bisbat nestorià\n5 Llista de bisbes nestorians d'Adiabene\nLa gran regió d'Assíria es dividia en els districtes següents:\nAdiabene (entre el Gran Zab o Lycus i el Petit Zab o Caprus)\nCiutats principals de la gran regió foren Ninus, Niniveh, Ctesifont, Arbela, Gaugamela, Apollonia, Artemita, Opis, Cala o Celonae i Sittace o Sitta.\nLa ciutat principal i capital del regne fou Arbela.\nEl poble que, segons Estrabó, vivia a l'Adiabene, eren els saccopodes.\nDurant l'època aquemènida fou un petit estat vassall persa; sota els selèucides fou una satrapia\nEls sàtrapes foren mantinguts pels parts, que van ocupar el país a finals del segle ii aC. En algunes satrapies com a Caracene (governada per Hyspaosines, que va emetre moneda el 125 aC), els governadors selèucides hi van restar algun temps, però després foren enderrocats pels parts. Adiabene fou conquerida pels parts en una data entre el 121 aC i el 113 aC, any en què ja dominaven Dura Europos. Vers el 95 aC, el sàtrapa (al qual els parts van donar el dret d'anomenar-se rei) d'Adiabene (junt amb els de Corduena i Osroene), era vassall del rei part Mitridates, però a la seva mort (el 87 aC a tot estirar) van fer submissió a Tigranes II d'Armènia (vers 85 aC). Després de la derrota armènia el 69 aC enfront dels romans, els regnes de Mesopotàmia van retornar a l'obediència del rei dels parts. Al nord d'Adiabene, la província de Beth Nuhadra (nom en arameu) fou governada per un general directament responsable davant el rei part. La capital n'era Arbela, i Nínive és possible que hagués estat refundada i convertida en una ciutat autònoma grega. El coneixement d'aquesta època deriva dels autors clàssics com Estrabó, Claudi Ptolemeu, Plini el Vell, Flavi Josep i Tàcit.\nUn vitaxe (virrei o marcgravi) de Nova Siracene (Nor Shirakan) és esmentat a la llista de prínceps armenis d'Agathangelos. Faust esmenta a Aršawir Kamsarakan, príncep de Siracene  i d'Aršaruni o Aršawir Kamsarakan nahapet (el títol que portava). Lazarus també parla d'un Aršawir Kamsarakan, senyor d'Aršaruni o príncep d'Aršaruni, o també simplement Arsawir senyor o príncep d'Aršaruni; també de Nerseh Kamsarakan (fill d'Aršawir) senyor o príncep de Siracene. Suposadament aquesta marca de Nova Siracene (normalment esmentada com marca de Mèdia) s'hauria de distingir del regne d'Adiabene i hauria estat formada per territoris adiabens ocupats pel regne d'Armènia o per les regions armènies frontereres amb el regne de la Mèdia Atropatene, servint de baluard contra aquest regne. No obstant Markwart, a Eransahr i a Südarmenien refusa acceptar l'existència d'un vitaxe a Adiabene i diu que es tractava del rei del país, vassall del rei d'Armènia; rebutja la existència de dos territoris diferenciats: el regne no armeni d'Adiabene (vassal armeni almenys sota el rei Tigranes II), i la marca armènia fronterera d'Adiabene (de fet Adiabene no tenia frontera comuna amb Armènia); això xoca amb alguns problemes, entre els quals el fet que el regne d'Adiabene ja no existia quan escrivien Faust i Agathangelos (segle iv) que esmenten la marca amb claredat, però Markwart, després d'alguns dubtes, es va inclinar per no acceptar l'existència d'un vitaxat de Nova Siracene/Adiabene. De existir com a vitaxat el nom oficial seria el de Nova Siracene.\nA finals del segle i aC, se suposa que n'era rei Izates I, al qual va succeir el seu fill Monobaz I (Monobazos, Monobazus, Monobazes). El fill d'aquest, el rei Izates II (Ezad II), mentre era hereu, fou enviat per seguretat a la cort d'Abinerglos, rei de Caracene o Mesene, la capital del qual era Karax Spasinos, que li va donar la seva filla Samaca (Samacha) com a esposa i va ser convertit al judaisme per Ananies (Hannan), un mercader jueu; simultàniament, a la cort de Monobaz I (Monobazos I), la reina Helena (mare d'Izates) va adoptar la mateixa fe, potser pel seu contacte amb jueus de la veïna Nisibis dirigits pel rabí Judah ben Bathyra. La ruta Edessa, Nisibis, Adiabene fins al golf era molt utilitzada pels mercaders jueus i, en aquesta ruta, havien expandit la seva religió (mentre que, a la ruta sud, per Carres (Harran), no hi havia gaire trànsit per les depredacions dels nòmades beduïns. Els jueus d'Adiabene es van destacar per la seva estricta observança.\nQuan Monobaz I va veure que s'acostava la seva hora, va cridar al seu fill, que va rebre una residència prop de la capital. A la mort del rei (després de l'any 30), la reina Helena va convocar una assemblea de nobles, governadors i comandants militars i va proclamar el seu fill Izates i, per seguretat, va fer matar els seus germanastres i parents i va confiar el govern al fill gran, Monobaz, fins a l'arribada o majoria d'Izates. Contra el que solia passar, Monobaz no va oposar resistència a donar el poder al seu germà Izates quan aquest va arribar i, finalment, fou coronat vers l'any 36. Izates II va actuar amb clemència i va enviar els seus parents a Roma i Pàrtia com a ostatges i per protecció. De moment, va amagar el fet de la seva conversió al judaisme, però quan es va circumcidar públicament (contra l'opinió d'Helena, que pensava que el poble ho veuria com una cosa contrària als costums nacionals), es va saber.\nDescoberta la seva conversió, la noblesa va començar a conspirar i va cridar al rei Abia d'Aràbia, però Abia fou derrotat (i es va suïcidar). La noblesa va conspirar llavors amb el rei de Pàrtia. Artaban II, príncep rival de Tiridates III, es va refugiar l'any 39 a Adiabene, i Izates va aconseguir restaurar Artaban com a rei (40), que fou cridat pel mateix rei Cinmamos (elegit pels nobles parts), que li va lliurar la corona. En compensació pels seus bons oficis, li fou cedida al rei d'Adiabene la ciutat de Nisibis. Izates va gaudir aviat de la simpatia popular. Va fer el pelegrinatge a Jerusalem l'any 46, on va reduir els efectes d'una fam fent portar gra des d'Alexandria, i figues des de Xipre.\nA la mort d'Artaban (42), el va succeir el seu fill Vardanes I (Bardān), que va demanar a Izates de participar en una expedició contra els romans. Izates s'hi oposava i la sort es va aliar amb ell, perquè Vardanes va morir en lluita amb el seu germà (adoptiu) Gotarces II de Pàrtia (Gōdarz), fill (adoptiu) d'Artaban, al qual Izates va donar suport però no va gosar enfrontar-se als romans, que volien com a rei Mitridates IV (any 49), que quan es va presentar a Adiabene es va trobar que ja no tenia partidaris i amb ajut o no d'Izates fou fet presoner per Gotarces, i el va mutilar per inhabilitar-lo per regnar.\nLa noblesa d'Adiabene continuava conspirant i, quan va pujar al tron Vologès I de Pàrtia (Walaš), li va demanar d'enderrocar Izates i posar al tron un rei que respectés les pràctiques ancestrals. Vologès va revocar els privilegis concedits a Izates per Artaban, i va estar a punt d'envair el país, però ho va evitar una incursió dels escites.\nIzates va morir entre el 55 i el 60, i la seva mare, Helena, el va seguir al cap de poc (foren enterrats a Jerusalem). El va succeir el seu fill Monobaz II (un dels 24 fills del rei), que el 61 va enviar un contingent a Armènia en defensa de Tiridates I d'Armènia i contra Tigranes VI d'Armènia, que havia intentar conquerir Adiabene (amb aprovació de Roma), però tot i rebre ajut de Pàrtia fou derrotat a Tigranocerta. El 63, Monobaz va signar la pau de Rhandeia (entre Roma i l'Imperi part). Monobaz II fou també de religió jueva i dos parents seus van morir lluitant contra Vespasià i Tit en la guerra del 66 al 71.\nGairebé no hi ha notícies immediatament posteriors. Tanmateix, l'escriptor Teodoret esmenta que Adiabene pertanyia als parts i formava part d'Osroene, la qual cosa indicaria que els dos països es van unir (de fet, en els anys següents trobem una filla de Monobaz II casada amb rei de Caracene, Symmaco, i la filla d'ambdós, que es deia Awde, es va casar amb Mannus VI, rei d'Osroene, del 57 al 71). Vers el 109, el rei d'Edessa va comprar el seu tron al rei de Pàrtia (probablement Osroes I) i en aquest moment s'hauria tornat a separar Osroene d'Adiabene.\nEl 114, Trajà va ocupar Nisibe, que pertanyia al rei o sàtrapa d'Adiabene i va enviar ambaixadors al governant adiabè Mebarzapes (Meharaspes o Mebarsapes), que els va detenir. El 115, Trajà va enderrocar aquest governant, que estava aliat amb Mannus de Singara. Adiabene fou convertida en la província romana d'Assíria. Un contraatac part va recuperar la regió mentre Trajà era a la costa del golf Pèrsic, però l'emperador va retornar cap al nord i va expulsar els parts i va crear un regne client amb Mesopotàmia i Assíria al front, al cap del qual va posar Phartamaspates.\nAdrià va abandonar la regió el 117. El Regne d'Adiabene va ser conservat pels parts i suposadament establerta una dinastia arsàcida. Ammià Marcel·lí esmenta la província persa d'Assíria/Adiabene governada per un vitaxe, però persa. Markwart suggereix que el Vitaxat d'Adiabene fou concedit a la dinastia oròntida de la Sofene, deposada feia poc temps, en concret a la seva branca anomenada Artsruní; de fet, algunes branques Oròntides, sens dubte les més properes als últims reis de Sofene, van ser trasplantades pels reis d'Armènia des de la Sofene, on sembla que havien mostrat signes d'insubordinació, a la frontera del seu regne amb Mèdia. El baix nivell assignat a una gran casa senyorial com els Artsruní a la llista d'Agathangelos i al text de Faustus, podria ser explicat precisament per haver estat investit amb el vitaxat la casa principal però els Artsruní de la llista serien només una branca secundaria, un príncep d'una segonagenitura.\nDurant les lluites entre Pesceni Níger i Sèptim Sever (193-194), el rei d'Adiabene, aliat amb el d'Osroene, van atacar Nisibis. Després de la victòria de Sèptim, els dos reis van justificar la seva acció dient que Nisibis era partidària de Níger, però en realitat se suposa que el rei d'Adiabene es volia expandir cap allí. El 195, amb l'aprovació del senat, Sèptim Sever va envair Adiabene, va imposar l'hegemonia de Roma i va rebre el títol d'Adiabenicus. El rei d'Adiabene, Nersès, es va fer client de Roma, i el 196, quan els parts van contraatacar, va romandre lleial als romans, i per això fou enderrocat i executat. Caracal·la va ocupar Arbela el 216, quan ja Adiabene tenia una població cristiana important.\nDesprés, el 224, l'Imperi part va passar als sassànides, però la dinastia local va romandre fidel als reis parts i es va aliar amb Armènia. El 231, els romans van atacar els perses per la Mèdia Atropatene, però finalment, vers el 238, Adiabene va ser conquerida pels perses i foren senyors locals armenis els que, a poc a poc, van anar ocupant els llocs principals i les terres, especialment els Artsruní, prínceps suposadament oròntides en origen. Faust esmenta el vitaxat d'Adiabene just després de la derrota romana del 363, quan Adiabene va passar als perses; al mateix moment esmenta als Artsruní. Al mateix any segons Faust es van separar d'Armènia i van passar als perses els vitaxats d'Arzanene i Gogarene i el Mahkert-tun, el Nihorakan i el Dassntre, i tota la feudalitat d'Arzanene. Però totes aquestes regions foren recuperades pels romans després de la victòria de Valent el 371 fins que el 377 els romans es van veure abocats a la partició del Caucas i els territoris en qüestió van retornar a Pèrsia. La dinastia local Artsruní de l'Adiabene va desaparèixer poc després del 363. També van desaparèixer simultàniament els prínceps de Mahkert-tun, Dassntre i Nihorakan. Al segle vi Adiabene ja apareix com un territori no armeni sota control eclesiàstic del metropolità de Ninive i polític del rei de reis persa.\nAbdissares (esmentat vers 164 aC)\nDesconegut (vers 69 aC)\nArtaxares (contemporani d'August)\nIzates I (vers l'any 15)\nMonobaz I (20?–30?)\nHelena (vers 30-31)\nMonobaz bar Izates (regent) vers 31-35\nIzates II bar Monobaz (vers 35–58)\nMonobazus II bar Monobaz (58 – després del 71)\nDomini directe part ?-91, unit a Osroene 81-109\nIzates III (vers 109-abans del 114)\nMeharaspes (abans del 114–115)\nDomini romà (115)\nDomini part 115\nDomini romà 115-116)\nRegne de Mesopotamia i Assíria amb Phartamaspates 116-117\nDomini part 117, establiment d'una dinastia local (arsàcida?) després del 117\nAtwr ('tlw) (vers 150)\nNarsai o Narsès (vers 170–200)\nShahrat (Shahrad) (vers 216-227)\nAdorzahab (?-fins vers el 240)\nAls sassànides 238\nNakharark armenis vers 240\nAphraates (esmentat el 310)\nArdaixir II (344–376)\nNakharark armenis i bisbat nestoriàModifica\nEl 354, l'emperador Constanci II va fer una expedició a la zona, que li va valdre el títol d'Adiabenicus Maximus. Per aquest temps, Arbela, a l'Adiabene, fou la seu d'un bisbat nestorià que, vers el 600, va establir la seva seu primada o patriarcat a Arbela.\nVers el 378, la regió va passar als Artsruní segurament per concessió del rei de Pèrsia. Encara eren uns fidels vassalls perses quan va esdevenir la invasió àrab que va posar fi al seu domini. Des de llavors, es va dir Haydab i no va tornar a tenir entitat administrativa diferenciada.\nLlista de bisbes nestorians d'AdiabeneModifica\nhttp://arquivo.pt/wayback/20090712112109/http://www.khazaria.com/adiabene/lissner1.html[Enllaç no actiu]\n↑ la Siracene original era al darrere de la mar d'Azov, per lo que és evident que es refereix a la Nova Siracene\n↑ Adontz, a Armenija, considera que la marca era la pròpia Adiabene; Faust esmenta Nihorakan com a vitaxat, i Adontz a la mateixa obra, considera que es refereix al regne de Mèdia Atropatene, que hauria inclòs la província de Persarmènia (Parska haykc) dins la qual hi havia els principats orontides de Zarehawan i de Her. Aquest "vitaxat" en realitat seria una mera dependència del vitaxat d'Adiabene o Nova Siracene\n↑ Markwart a Eransahr pàgs. 176-177, indica que el trasplantament de diversos membres de la casa reial de Sofene (oròntides) fins a la frontera de Mèdia, al rei Togranes II el Gran, a la primera meitat del segle I aC però Adontz a Armenija o retarda al peropde arsàcida; hi hauria una tendència general a situar esdeveniments del període artàxiade al període arsàcida; la practica d'atorgar territoris conquerits a membres de dinasties els territoris de les quals havien estat annexionats, és comuna a molts llocs, i arriba fins al tsar de Rússia Nicolau II que va nomenar al príncep Alexandre d'Imerètia (descendents dels reis bagràtides d'Imerètia deposats per Rússia el 1810) com a governador militar de Varsòvia i comandant de la circumscripció militar de Varsòvia del 1897 al 1900\nObtingut de «https://ca.wikipedia.org/w/index.php?title=Adiabene&oldid=29995699»\nDarrera modificació: 14 abr 2022 a les 19:04\nLa pàgina va ser modificada per darrera vegada el 14 abr 2022 a les 19:04.


Més freqüència de trens per aquest estiu entre Mataró i Calella.\n09-06-2015 | 19:02hs\nEls dies laborables d’estiu la línia R1, entre Mataró i Calella, tindrà tres trens més en les dues direccions.\nCom l’any passat s'ha previst la millora dels serveis de rodalies per atendre la demanda generada per l’activitat turística de forma que resti coberta la comunicació directa entre el Maresme, La Selva, el Gironès i l’Alt Empordà i es pugui afavorir el desenvolupament turístic i econòmic del territori.\nD’una banda, s’ha previst del 15 de juny al 18 de setembre, l’increment de l’oferta de trens de rodalia de la línia R1, entre Mataró i Calella, amb la incorporació de tres nous trens per sentit, en dies laborables d’estiu.\nD’altra banda, del 13 de juny al 13 de setembre, es millorarà els serveis de rodalia de Girona fins a Portbou, amb la incorporació de tres nous trens per sentit els caps de setmana i els festius.\nL’increment de la freqüència de trens, des de mitjans de juny fins a mitjans de setembre, es va iniciar l’any passat per tal d’adaptar l’oferta a les necessitats de mobilitat diferents que es generen durant la temporada d’estiu. Una mesura que va tenir molt ben acollida pels usuaris, per la qual cosa enguany s’ha tornat a implementar.\nPodeu consultar els horaris dels trens de rodalies a:


Psicolabis: Saber fer\nHe llegit en un contracte que, per confidencialitat, el consultor s'obligava a no revelar a tercers diverses coses entre les quals el "saber fer" obtingut en el projecte.\nI què és exactament el "saber fer"?\nHo podem entendre de dues maneres, totes dues traduccions d'altres llengües:\nEl sentit comú més que la intuïció m'ha dit que la intenció contractual era referida a la primera accepció, el know how. Tot i que en veure "saber fer" en català els ressons descontextualitzats ens porten més cap al savoir faire.\nJo diria que "saber fer" sols es correspon amb el savoir faire, del qual n'és traducció literal. En tot cas, el savoir faire fa referència a un estil mentre que el know how fa referència a una tècnica, uns procediments, uns protocols...\nEn aquest sentit, una persona pot tenir un savoir faire (dit així en general) mentre que no pot tenir un know how si no és que aquest s'aplica a un programa concret. I una empresa pot tenir un know how en tant que actiu intangible, mentre se'ns fa més difícil dir que una empresa té un savoir faire si no és que ho fem com a personificació de l'ens (figura retòrica) o com a qualificació referida a la generalitat dels seus col·laboradors. És diferent del fet de dir que una empresa té un know how, que pot estar protocolitzat documentalment.\nDeixem, doncs, el saber fer per al savoir faire, i fem servir sense complexos l'anglicisme know how. Si pot ser eviteu la pronúncia provinciana castellanitzada de "nou khau", és a dir amb una jota castellana d'aquelles que netegen la gola... Una lleugera aspiració serà benvinguda i ben trobada!\nI si no voleu fer servir el know how, doncs, sempre podem recórrer al de tota la vida: metodologia, detall metodològic, tècniques, protocol... ja que encara que no quedeu tant a la page estareu dient el mateix, ni més ni menys que the same!\nF. Xavier Agulló 9:13 a. m.\nEl traductor de Google ens dóna 'experiència' per 'savoir faire' i 'saber com' per 'know how' (o sigui, traducció literal), va una mica en la línia del que dius, oi? Els diccionaris no ens vessen pas llum, atès que ni el Diccionari de l'Enciclopèdia (millor per mi que el DIEC normatiu) ni el DRAE accepten 'know how' encara. Com ho interpretes mestre psicolàbic?\nJosep Maria Canyelles 2:16 p. m.\nGràcies per la teva aportació, deixeble avantatjat, hehehe\nNo m'agrada la traducció de savoir faire per experiència. Jo entenc que és una habilitat social, i si bé és cert que tenir unes h.s. desenvolupades requerieix sovint experiència, no és ben bé el mateix.


Belletti: "Si Neymar torna a Espanya, crec que seria al Barça" | We Love Barça\nBelletti: "Si Neymar torna a Espanya, crec que seria al Barça"\nPiqué es mulla sobre l'escut\nCillessen: "Els companys s'alegren molt que pugui competir amb Holanda"\nDurant aquests dies d'aturada internacional, alguns mitjans han especulat sobre un hipotètic retorn de Neymar al Barça. Algunes fonts apunten que el...\n18 Octubre, 2018 - 20:58\nDurant aquests dies d'aturada internacional, alguns mitjans han especulat sobre un hipotètic retorn de Neymar al Barça. Algunes fonts apunten que el brasiler continua sense estar a gust a París i el seu desig seria tornar a Barcelona. L'operació, però, es preveu molt complicada per temes econòmics i també emocionals, ja que la seva marxa va doldre en molts estaments del club blaugrana.\nUn brasiler que coneix bé a Neymar és l'exblaugrana Belletti, que ha parlat sobre aquest assumpte a La Ser i més concretament per si creu que aniria al Barça o al Madrid: "No crec que estigui molts anys a París. I no crec que aniria al Madrid perquè si torna a Espanya, ho faria al Barça."\nL'exfutbolista també ha reconegut que el Barça "té alguna cosa especial amb els brasilers" i, finalment, ha valorat la figura d'Arthur: "És un futbolista amb qualitat i perosnalitat. Té coses semblants a Xavi, però li queda molt per arribar al seu nivell."


Projecte educatiu | La Salle Reus\nCaràcter propiPastoralProjectes propisProjecte pedagògicEscola verda\nEl caràcter propi dels centres La Salle recull la identitat, la missió i la línia pedagògica i pastoral de les escoles lasal·lianes.\nEducació per a la utopia\nEducació per a la recerca\nA La Salle Reus treballem en la investigació, elaboració i aplicació d’una sèrie de programes que amplien i complementen la nostra oferta educativa.\nTreballem per projectes per estimular l’aprenentatge actiu dels alumnes i convertir-los en els veritables protagonistes de la seva educació.\nUtilitzem programes innovadors per desenvolupar i estimular les intel·ligències de l’alumne.\nPrioritzem el treball per projectes, el treball cooperatiu i l’aprenentatge-servei.\nA La Salle Reus disposem d’una oferta educativa variada per a satisfer les necessitats educatives de cada alumnes, respectant els diferents ritmes d’aprenentatge i potenciant l’aprenentatge significatiu.\nDonem resposta a les necessitats individuals dels nostres alumnes oferint-los una atenció especialitzada mitjançant grups de suport, reforç i a les altes capacitats.\nTambé disposem d’un Departament de Coordinació Psicopedagògica, on articulem funcions relacionades amb una oferta curricular adaptada i diversificada, a més d’oferir atenció individualitzada als alumnes i a les famílies en temes pedagògics.\nL’1 de desembre del 2018 La Salle Reus va rebre la distinció d’Escola Verda.\nPer formar part d’aquesta xarxa de centres, des de La Salle Reus es van afrontar, a través de l’educació per a la sostenibilitat, un canvi qualitatiu en el projecte educatiu, que va significar replantejar-se àmpliament el treball educatiu i l’organització del centre.\nAlgunes de les accions mediambientals que funcionen a l’escola són:\nL’Escamot Verd, format per alumnes d’ESO\nLa Bústia Verda, perquè pares i alumnes hi puguin fer suggeriments\nEs promou l’ús de carmanyoles i de boc’n’rolls\nA les classes, s’incentiva la recollida selectiva de paper, envasos, piles i taps de plàstic


Associació de Veïns i Veïnes Mataró-Centre: Homenatge a Santi Estrany\nUs fem arribar la convocatoria d’un acte que un grup de ciutadans de Mataró volem fer el dissabte 9 de novembre a les 12:30 de migdia a la plaça de l’Ajuntament de Mataró. Es tracta de rendir homenatge al recentment desaparegut artista mataroní Santi Estrany. L’acte consistirà en la penjada d’una pancarta d’uns 5 metres de llargada, on hi haurà representat l'esgrafiat gegantí que Estrany va realitzar a una de les façanes de l’antiga Escola d’Arts i Oficis de la ciutat.\nAquest edifici estava ubicat a l’illa coneguda com a Can Cruzate i la decoració en qüestió, que donava a la plaça de l’Ajuntament, era un mural de grans proporcions amb representacions icòniques amb l’estil inconfusible d’Estrany on s’hi podien veure trets tant representatius de la capital del Maresme com les Santes, en Robafaves o la Coca de Mataró. La pintura, que va fer que popularment l’actual plaça de l’Ajuntament fos coneguda com la plaça dels Ninots, va ocupar aquest emplaçament des del 1962 fins al 1968, data de l’enderroc de l’Escola d’Arts i Oficis. Precisament per aquest fet, la pancarta es penjarà de manera representativa al lloc on fa cinquanta anys hi havia originàriament l'obra feta per Santi Estrany.\nLloc: Plaça de l’Ajuntament de Mataró (davant de Can Palauet)\nHora: 12:30 del migdia\nPublicado por Lorién Casasús en 10:46


El MuVIM se submergeix en l’art oriental de Massao Okinaka i mostra la vessant més clàssica i prestigiosa de ‘Railowsky’ | Valencia Extra\nEl Museu Valencià de la Il·lustració i de la Modernitat (MuVIM) se submergeix fins el proper 5 de febrer en l’art oriental amb la mostra ‘Massao Okinaka. Mirar allò visible i invisible’ i inicia un apassionant viatge a través de la cultura underground de la fotogaleria ‘Railowsky’, amb instantànies de deu grans fotògrafs units sentimentalment a la popular llibreria i sala d’exposicions de l’Eixample de la ciutat de València.\nTractant de mostrar la rica graduació existent entre el simbolisme i la representació fidedigna del món, i sense més recursos que el paper, l’aigua i la tinta negra de carbó, ‘Massao Okinaka. Mirar allò visible i invisible’ reuneix més de 200 creacions –entre exemples dels gèneres ‘sumi-e’, ‘ukiyo-e’, ‘shunga’ i dibuixos de l’escola Shijô– realitzades o adquirides al llarg de la seua vida pel mestre Massao Okinaka (1913 – 2000), nascut a Kioto, però resident a Brasil, on va desenvolupar la major part de la seua producció artística.\nDurant la presentació de la mostra celebrada aquest matí al MuVIM, el seu director, Rafael Company, ha manifestat que amb aquesta exposició “obrim València al Japó. Fem present l’art nipó en terres valencianes per a delit de les persones sensibles, susceptibles de ser ferides per la bellesa”, ha manifestat.\nPer la seua part, el responsable d’exposicions del museu, Amador Griñó, ha explicat que la mostra, comissariada per Roberto Okinaka, fill de l’artista, constitueix “una exposició didàctica i de bellesa extraordinària”, que es presenta com “una ocasió única per submergir-se en el refinat i subjugant univers de la pintura zen i de les conegudes com estampes del món flotant”. Un gènere de gravats realitzats mitjançant xilografia o tècnica de gravat en fusta, produïts al Japó entre els segles XVII i XX, on la destresa i la fidelitat en la representació de les accions humanes i el seu entorn es presenten revestides del més pur domini de la composició abstracta, de la superfície decorativa, de la funcionalitat dels colors i del dibuix precís.\nPart d’aquesta selecció ofereix la possibilitat d’apreciar el subgènere conegut com shunga o “il·lustracions de primavera”, representacions eròtiques concebudes amb la mateixa vivesa visual present en la resta de modalitats estilístiques delukiyo-e.\nL’exposició incorpora algunes de les xilografies més excelses d’autors com Hiroshige Andô, Kunisada Utagawa o Yoshitoshi Tsukioka, entre d’altres reputats gravadors japonesos. I en última instància, per il·lustrar el caràcter orgànic de la cultura pictòrica japonesa com a procés adoptat en totes les facetes de la vida, es mostren els materials d’execució que composaven el taller de Massao Okinaka; objectes en els que la funcionalitat, l’ingeni i l’excel·lència estètica s’equiparen i complementen mútuament.\nFotografia ‘underground’ amb segell Railowsky\nDes de la seua obertura com a llibreria i fotogaleria l’any 1985, els impulsors de ‘Railowsky’, José i Juan Pedro Font de Mora i Ignacio Paes, s’encarregaren de forjar un projecte especialitzat en el binomi indissoluble que uneix el món dels llibres d’imatge i comunicació amb la fotografia, quan aquesta última encara no era entesa com una manifestació artística, encara no gaudia ni del reconeixement ni de la difusió actual.\nAmb ‘Railowsky’ es proposa un viatge a través de la cultura underground de la popular llibreria i fotogaleria, amb instantànies de deu grans fotògrafs units sentimentalment a aquest espai. Els treballs de Joan Colom, Joaquín Collado, Cristina García Rodero, Cristóbal Hara, Fernando Herráez, Francesc Jarque, Rafael Sanz Lobato, José Miguel de Miguel, Xavier Miserachs i Jürgen Schadebergevoquenun recorregut a manera d’un trajecte simbòlic amb metro, convertint-se en estacions connectades les unes amb les altres per afinitat d’estils i amistats.\nEl MuVIM és la primera parada d’aquest trajecte fotogràfic, el més clàssic i de prestigi, al qual li seguiran altres dues mostres més als mesos de gener i a març per commemorar tres dècades de ‘Railowsky’.\nJuan Pedro Font de Mora, comissari de la mostra, ha destacat que l’exposició recull “la corrent documentalista de la fotografia en blanc i negre pròpia dels anys 60 i 80 del segle passat”, on els autors “acostumaven a immortalitzar els testimonis dels municipis, ciutats i entorns més rurals”. Entre els autors presents, Font de Mora ha destacat la figura de Cristina García Rodero, “la primera fotògrafa espanyola que ha entrat a treballar amb la prestigiosa agència fotoperiodística Magnum”, així com Joaquín Collado, Fernando Herráezi Cristóbal Hara, “rellevants figures valencianes a qui se’ls comença a reconèixer el seu treball”, ha incidit.\nLa mostra resulta un homenatge a tota una generació de fotògrafs que contribuïren a dignificar el gènere com a expressió artística, a més d’introduir-la dintre dels millors espais expositius. Una exposició “per a la gent de Railowsky i per a tot l’univers d’admiradors i d’adeptes que han sabut teixir i activar. La simple menció del nom remet a qualitat i prestigi”, ha remarcat Company.


BLOG DE L'ORIOL MASACHS: 1ª PROVA EDITANT VÍDEOS\nDesprés de veure alguns vídeos dels companys Freeride del Maresme m'havia quedat amb ganes de provar d'editar-ne un. Sempre són moltes hores les que s'han d'invertir perquè surtin les coses mínimament ben fetes. En un primer intent, el vaig perdre perquè l'ordenador se'm va penjar..., i ja en tenia 8 minuts fets! L'única cosa que podia fer era pensar que tot el que havia perdut en imatges ho havia guanyat en coneixements per fer-ne un altre. Així que aquí us deixo amb una primera idea del que serà el meu primer vídeo. Espero que us agradi! :)\nPublicat per Oriol a 23:55\nEstà força bé el video.\nCoses que jo hagués fet si fos el meu video:\n1-Quadrar les fotos amb el tempo de la música\n2-Eliminar el soroll de fons dels videos filmats, i deixar només la música. Només en cas de ser rellevant o volguer que se senti, deixar el so del video filmat.\n3-Deixar més clar el motiu del perquè es deixa sense música el final del video. Perquè si s'acaba perquè la cançó s'ha acabat, li treu rellevancia a l'edició del video. Si es deixa perquè se senten comentaris, un cop a la bici o qualsevol altre so rellevant, s'entén més.\n1-Magrada la primera intro en lletres\n2-La intro amb les fotos\n3-La varietat de modalitats, el fa un video lleuger, és a dir, no carregat, o dit d'altre manera d'agradable visualització.\nPer cert, quin programa has fet servir? el movie maker del propi windows o un altre?\nEn espera d'un nou video!\nP.D.Jo porto temps mirant que si videocameres de tarja sdhc,o cameres de fotos, portables, minimament econòmiques i de visualització decent per també fer elgúna grabació en video i de moment, la que més em convenç és aquesta:


Què significa lèxit del vostre fill per a vostè? | CAT.Superenlightme.com\nQuè significa lèxit del vostre fill per a vostè?\nCom a pare de família, volem que els nostres fills tinguin èxit. Però com som éssers humans humils - només tenim el nostre propi punt de vista per veure el món amb. Ens prenem amb nosaltres tot el temps, no importa el objectiu que podríem tractar de ser. L'èxit dels nostres nens pot o no pot venir de la mateixa manera que ho va fer en la seva pròpia infància.\nDe vegades, això és el millor que sigui possible. Altres vegades, es deixa un anhel en el nostre cor. On es traça la línia entre la seva experiència i la seva experiència?\nCom a pares, podem veure a banda i banda d'aquesta situació. Tots vam ser nens una vegada. Els nostres pares (o figures parentals) van tenir algun tipus d'expectatives sobre els nostres èxits i fracassos, mentre que va créixer. Tenien esperances i somnis per a nosaltres, i nosaltres els poden haver sorprès amb els nostres talents o falta d'interès en certes coses. Potser no va entrar en el negoci familiar. Potser ha seguit el llegat musical. O potser ho va fer amb èxit algunes coses que semblaven "explicar" per a tothom, però la seva família.\nCom van percebre la seva família i donar suport als seus èxits?\nPreneu-vos de nou a ser un nen; recordi aquest moment de la seva vida per un moment. Com va ser això? Van ser els seus pares oberta a recolzar el que eres apassiona? O és que els seus pares li empenyen a través del que pensaven que era important?\nAlgunes famílies són molt més flexibles pel que fa a això que altres. Aquesta manca de flexibilitat pot causar ondulacions per generacions. Pot tenir un fort efecte en l'autoestima d'un nen. Ells poden tractar de compensar en excés per obtenir l'aprovació dels seus pares, o renunciar als seus objectius de reduir l'estrès i els conflictes.\nMirin a si mateix com un èxit de Pares Promovent\nEt vaig demanar que pensar sobre la seva experiència de la infància pel que podria connectar-lo amb el que està fent ara com a pare. Estàs de suport dels interessos i talents del seu fill, fins i tot quan difereixen de la seva o de les seves expectatives? ¿Vostè es troba disminuir la seva disposició a coses que no li agraden?\nCom he dit abans, que tots fem mitjançant la nostra pròpia perspectiva personal. No importa com de gran o males nostres experiències eren com fills, cada un de nosaltres tenim algun tipus de biaix. Això és normal, i és el nostre privilegi d'exposar als nostres fills al que es pensa són importants.\nQuan vostè posa la seva relació amb els seus fills per sobre de les interpretacions estrictes d'èxit o d'aprovació, que els ajudarà a florir. Un nen que pot ser el seu millor acte és realment una història d'èxit.\nCrèdit de la imatge: Rhino NEAL\nQuè és una relació sana?\nEls avis: una aventura amorosa inesperada\nQuin impressionant cartoon-a-thon de mes de la consciència de salut mental del 2017 !!!\nEl marit i el club desposes, una entrevista amb lautor, laurie abraham (part 1)\nSuper herois de salut mental\nPro: un nou model de teràpia\nSalut mental de la família a la xarxa, número 4\nLacció de gràcies és molt més que dir gràcies


Un curs per Pensar amb les Mans – El Llindar\nUn curs més, l’aposta d’El Llindar ha estat insistir en investigar, inventar i aplicar respostes educatives per combatre l’abandonament escolar prematur. El DidacLab i el GarageLab ens han permès pensar d’una altra manera, fer-ho amb les mans, i comprovar el gran potencial de noves propostes formatives com la fabricació digital o el desenvolupament web.\nEls resultats educatius són positius i les dades que a continuació es presenten així ho constaten. No obstant, un any més s’ha de destacar la fragilitat financera amb la qual viu l’entitat. Es van fent passes endavant, però es manté la incertesa econòmica.\nA continuació es presenten els elements que s’han destacat a la memòria del curs 2018-19:\n1 de cada 3 alumnes cursa itineraris d’entre 2 i 5 anys\nQue cal respectar el temps lògic de cada alumne no ens ho hem inventat; ens ho diuen ells i elles: 1 de cada 3 alumnes cursa itineraris formatius d’entre 2 i 5 anys.\nPer això, des d’El Llindar seguim posant a la seva disposició itineraris formatius personalitzats, llargs i flexibles. Així els adolescents i joves que es formen amb nosaltres van traçant quins són els seus itineraris personals i professionals, així com recuperar el desig d’aprendre.\nIncorporem noves formacions\nEn aquest sentit, destaquem la implementació de la formació Connecta’t adreçada a joves que migren sols. Aquesta formació s’orienta a acompanyar a aquests joves en l’aprenentatge de la llengua i en la definició del seu itinerari formatiu i professional.\nD’altra banda, cal destacar l’ampliació d’itineraris formatius en col·laboració amb altres entitats. En aquest sentit, durant el curs 2018-2019 varem oferir noves formacions de Desenvolupament web i Arts gràfiques amb Factoría F5 i l’Escola Antoni Algueró, respectivament. També vam mantenir la col·laboració amb la F. Marianao i la F. Inform pels itineraris d’Administració i Gestió.\nImpulsem un motor de transformació educativa i consolidem el Garagelab\nEl curs 2018-2019 ha suposat la consolidació del DIDACLAB, el laboratori de transformació educativa d’El Llindar que ha permès la implementació de nous projectes educatius amb metodologies d’aprenentatge actives. Ha suposat 1090h de formació i espais de treball per als 10 professionals directament involucrats en el projecte. La seva feina ha impactat en 156 alumnes dels diferents trams educatius.\nAixí mateix, hem consolidat el Garagelab de la mà de la F. Orange, el laboratori de fabricació digital de l’escola, que s’ha convertit en el pilar de la transformació educativa d’El Llindar.\n9 de cada 10 alumnes seguiran el seu itinerari formatiu o entraran al mercat laboral\nDes d’El Llindar seguim apostant per l’aproximació que posa el focus en l’èxit més enllà del rendiment. En aquest sentit, un 87% de l’alumnat ha reeixit en el seu procés. S’han recuperat el desig per aprendre, han començat a responsabilitzar de la seva vida, s’han fixat objectius i els han començat a treballar, malgrat no hagin obtingut una certificació formal, una inserció laboral o no hagin seguit amb el seu itinerari formatiu.\nEl 90% de l’alumnat que ha cursat algun itinerari formatiu de la Fundació El Llindar continua estudiant o s’incorpora al mercat laboral.\nGenerem ocupació i acompanyem l’assoliment dels objectius professionals de l’alumnat\nEl Llindar segueix oferint un espai de transició d’alumne/a a treballador/a en els itineraris formatius d’imatge personal, restauració i manteniment d’edificis. Contracta a joves que estan en la darrera etapa del seu itinerari per a que treballi al saló d’imatge personal, el restaurant o a l’equip de manteniment de l’entitat. Així consoliden les competències tècniques, i n’adquireixen de transversals en un ambient real de treball.\nEn paral·lel, l’empresa ordinària també està present al llarg de l’itinerari. Afortunadament, cada vegada són més les empreses compromeses amb el seu entorn i la nostra feina. Ja sigui amb un contracte laboral, o amb un conveni de pràctiques, donen la possibilitat que gairebé tot l’alumnat d’El Llindar pugui tenir una experiència laboral.\nEls espais de treball vertebren la nostra setmana educativa\nL’equip professional de l’entitat segueix consolidant-se. Així mateix, en destaquem la formació i el treball metodològic.\nLes reunions i els espais de treball no són el mateix. Necessitem espais per a elaborar conjuntament un saber a partir del que ens interroga, i així construir una metodologia que generi un ambient de confiança, de treball i de responsabilitat compartida. Això es tradueix en 3 hores setmanals de mitjana per professional.\nSeguim buscant l’estabilitat financera\nTot i recuperar el finançament que ens ha permès tirar endavant el curs, seguim vivint en la fragilitat financera. Es van fer passos endavant amb la Generalitat de Catalunya i altres administracions, però seguim buscant l’estabilitat financera. El Llindar ha apostat per combatre l’Abandonament Escolar Prematur. Per fer-ho necessitem una major estabilitat financera.\nAccedeix a la memòria completa del curs 2018-19.\nBy Fundació El Llindar|2020-02-05T14:59:09+01:00gener 31st, 2020|Formació|3 Comments\nciprofloxacin price without insurance abril 21, 2020 en 7:23 am\nbuy tylenol maig 9, 2020 en 1:23 am\ncialis generic maig 25, 2020 en 2:40 pm